Abebe Bikila: Στη Ρουμανία X\nΔευτέρα 19/12/2011, 18:45\nΚατάρα! Βρίσκομαι στο βαγόνι του τρένου μαζί με άλλους πέντε. Στα δεξιά μου ένας ασχημομούρης με ξυρισμένο κεφάλι. Δεν έχει βγάλει λέξη (μοιάζει να μην αναπνέει) εκτός από δυο φορές που μίλησε με την γκόμενα του στο κινητό. Η έκφραση του προσώπου του εκπέμπει μαγκιά, macho μαγκιά, μα κάτι περίεργο συμβαίνει εδώ πέρα. Είναι κολλημένος στη γωνία, ο κώλος του καταλαμβάνει μόλις το μισό κάθισμα, το άλλο παραμένει αδειανό. Φαίνεται να επιθυμεί να αποφύγει οποιδήποτε συγχρωτισμό με τους υπόλοιπους της τρελοπαρέας του βαγονιού πάση θυσία. «Αντίφαση» σκέφτομαι, «συνήθως τσάμπα μάγκες σαν και του λόγου του they spread as much as they can.» Είναι όμως καλοντυμένος, ή το προσπαθεί τουλάχιστον, ενώ αναμφίβολα πλασάρει το στυλ «αηδιάζω με όλους σας κι ας μην σας ξέρω» αρκετά διαδεδομένο στυλ στην Ρουμανία έπειτα από χρόνια δυσκολιών και καιρούς φτωχικούς, μα όχι και τόσο στοργικούς.\nΑπέναντι του και στα δεξιά κάθεται μια θεσπέσια γκόμενα που λένε. Φαίνεται να 'ναι απ' αυτές που γνωρίζουν καλά μονάχα πως να δείχνουν όμορφες. Δεν με ενοχλεί καθόλου τη δεδομένη στιγμή (της ονειροπόλησης εντός του τρένου δηλαδή) και προχωρώ στα πιο ουσιώδη. Φοράει μια στενή μαύρη φούστα μέχρι λίγο πιο πάνω από τα γόνατα (από κάτω από τη φούστα φοράει ένας Θεός ξέρει πόσα καλσόν) και μια μάλλινη ροζ μπλούζα με μεγάλα κουμπιά. Σαν και τα στήθια της· υπέροχα, μεγάλα, με μια κλίση προς τα κάτω που αναδεικνύει τη φυσικότητα του θαύματος ενός έμορφου γυναικείου σώματος. Κόκκινο κραγιόν στο αψεγάδιαστο, απαλό, λευκό πρόσωπο της που στολίζεται από δύο ενδιαφέρουσες ελιές, μία στο μέτωπο και μία λίγο πάνω από τα χείλη. Αψεγάδιαστο λέμε. «Ορίστε η Ρουμάνικη ομορφιά κλεισμένη σε δυο μάτια μεγάλα μέσα, με μπόνους δυο μεγάλα στήθια κιόλας» σκέφτομαι σχεδόν χαρούμενος, κι αν όχι χαρούμενος, σίγουρα πάντως με κέφι.\nΈχει ένα κοινό με τον τύπο που κάθεται απέναντι της. Ατενίζουν και οι δύο έξω από το παράθυρο για ώρες ολόκληρες χωρίς να σκέφτονται απολύτως τίποτα. Θέαμα μοναδικό για τα λαίμαργα μάτια μου.\nΔίπλα από το Ρουμάνικο θαύμα της φύσης κάθεται ένας, μαλλον διδακτορικός, φοιτητής. Μου θυμίζει έναν παλιόφιλο. Ευγενική φυσιογνωμία, ψηλός, λιγνός, με λιτό και απέριττο ντύσιμο. Τα μαλλιά του είναι καστανά με ολίγη από ξανθό το καλοκαίρι, χωρίστρα στο πλάι αλά Wes Anderson εννοείται. Διαβάζει εναλλάξ δύο βιβλία στα εγγλέζικα, το ένα περιέχει τη λέξη φαινομενολογία στον τίτλο του. Ακούει μουσική πότε πότε με την ένταση χαμηλωμένη. Βγάζει ένα σάντουιτς από το σπίτι τυλιγμένο σε αλουμινόχαρτο και προχωρεί προς τα ενδότερα του στενού διαδρόμου του τρένου. Αναρωτιέμαι αν το έκανε από διακριτικότητα ή αν ντράπηκε που οι υπόλοιποι μασούλαγαν covrig και φρούτα και εκείνος επρόκειτο να μπλέξει με ντομάτες και μαγιονέζα. Ίσως και σαλάμι διαλεχτό από το Sibiu.\nΛίγο αργότερα θα σκουντήξει κατά λάθος την κυρία δίπλα του. Παριστάνει τον αδιάφορο αλλά δε με ξεγελά. Στην πραγματικότητα είναι αμήχανος. Εκείνη κάθεται στα αριστερά του και είναι λίγο πριν τα σαράντα. Παραμένει σέξυ. Καστανομάλλα, απλά ντυμένη (τζινάκι και πουλόβερ στο χρώμα της ώχρας), με ωραίο σώμα και βλέμμα σχετικά αγωνιώδες. Είναι σίγουρα ανύπαντρη και δείχνει να έχει ένα κάποιο ενδιαφέρον για τον νεαρό δίπλα της. Μελαγχολεί όμως αμέσως μετά τη στιγμή της δήθεν αδιαφορίας εκ μέρους του. Προφανώς είχε πέσει πάνω σε εκείνον τον τύπο που ονειρεύεται, αναλύει, τεμαχίζει, αναρωτιέται, υπολογίζει μα όλο και ξεχνά να πράττει κιόλα. Σε εκείνον που κατανοεί αλλά που φοβάται να κατανοήσει λιγάκι περισσότερο. Αδιαφορεί και εκείνη. Βγάζει ένα βιβλίο που αποδεικνύεται διακοσμητικό. Εντός δέκα λεπτών της ώρας έχει βρει το δρόμο του για την τσάντα της, είναι ζήτημα αν προχώρησε έστω και μία σελίδα. Δε θα ξαναβγεί από εκεί για το υπόλοιπο του ταξιδιού. Την συμπαθώ μιας και μου θυμίζει Αθηναίες σε μπαρ με αλτέρνατιβ μοχίτο (είναι η ώρα της νοσταλγίας): ανύπαντρες κι ωραίες· δήθεν κι απελπισμένες· ψευδο-αρτιστίκ και μπαρόβιες. Γενναιόδωρες στον έρωτα, άτυχες στον έρωτα, έμπειρες στον έρωτα.\nΤέλος, στα δεξιά μου βρίσκεται ένας τύπος λίγο πριν χαρακτηριστεί μεσήλικας που παίζει παιχνίδια στο κινητό του. Όλη την ώρα. Τι παιχνίδια δε ξέρω να σας πω. Έχει μια απ' αυτές τις βαρετές μικρές χωριστρούλες στα καστανόξανθα και φρεσκολουσμένα του μαλλιά. Καθόλη τη διάρκεια του πολύωρου ταξιδιού πασχίζει να αποφύγει οποιαδήποτε σωματική επαφή. Αναφέρομαι φυσικά στο τυχαίο γεγονός που φέρνει το πόδι του ενός επιβάτη να ακουμπά το πόδι του διπλανού του κατά τη διάρκεια ενός ανασκουμπώματος από τη θέση του φερ' ειπείν. Το αποτρόπαιο συμβαίνει δύο φορές· διακρίνω ένα πραγματικό σοκ των αισθήσεων από πλευράς του. Υπάρχει κάτι που τον ενώνει με τον ασχημάντρα με τον οποίο ξεκίνησε η αφήγηση κι αυτό είναι η βαθιά απέχθεια για το ανθρώπινο είδος, ειδικότερα δε για εκείνο το κομμάτι που ενδημεί στα πέριξ της Ρουμανίας αν και Ρουμάνοι και οι δύο, ή για την ακρίβεια, ΑΚΡΙΒΩΣ επειδή είναι Ρουμάνοι και οι δύο.\nΣτην επόμενη σύντομη στάση του τρένου πετάγομαι από τη θέση μου μπας και προλάβω στα πεταχτά να ρουφήξω τρεις τζούρες από στριφτό τσιγάρο. Τρεις άνθρωποι κρεμόμαστε στην πόρτα της εξόδου ξεφυσώντας καπνό. Ένας Τσιγκάνος μου ζητά αναπτήρα. Του δίνω τον αναπτήρα, νοιώθω σαν να μου γραπώνει το χέρι ταυτόχρονα έτσι διαχυτικός που είναι. Αυτή η σωματική επαφή με κάνω να νοιώσω λίγο άβολα είναι η αλήθεια.\nPosted by Abebe Bikila at 6:19 AM\nllachar February 6, 2012 at 11:49 AM\nαυτή η αφήγηση με κράτησε. ήταν τόσο ρεαλιστική, σαν να βλέπεις ντοκυμαντέρ, σαν να ξεχνάς ότι όντως κάποιος αφηγείται, ή μάλλον ότι αυτός ο κάποιος πρέπει οπωσδήποτε να έχει πρισματική γωνία.


Nέα εγκλήματα ενάντια στους πρόσφυγες! - Ξεκίνημα\nΦασισμός / ΡατσισμόςΤεύχος 552\nNέα εγκλήματα ενάντια στους πρόσφυγες!\nΑλλοεθνείς πρόσφυγες φυλακισμένοι σε κέντρα κράτησης στην εμπόλεμη Ουκρανία\nΣε κοινή τους έρευνα, το Al Jazeera, το γερμανικό περιοδικό Der Spiegel και η Δανέζικη ερευνητική ομάδα για θέματα προσφύγων και μεταναστών Lighthouse Reports, αποκάλυψαν πως ενάμιση σχεδόν μήνα μετά την έναρξη της ρωσικής εισβολής στην Ουκρανία, Αφγανοί, Πακιστανοί, Ινδοί, Σουδανοί, Μπαγκλαντέζοι κλπ πρόσφυγες και μετανάστες παραμένουν κρατούμενοι σε Κέντρο Κράτησης κοντά στα σύνορα με την Λευκορωσία και τη βορειοδυτική ουκρανική πόλη Lutsk που βρίσκεται μέσα σε εμπόλεμη ζώνη! Ακόμη πιο προκλητικό είναι το γεγονός πως το συγκεκριμένο Κέντρο χρηματοδοτείται πλήρως από κονδύλια της ψευτο-ευαίσθητης Ε.Ε.\nΤο Κέντρο Ζουραβιτσι (Zhuravychi) κατασκευάστηκε για τις ανάγκες του ουκρανικού στρατού το 1961 και μετατράπηκε σε Κέντρο Κράτησης και οργάνωσης απελάσεων προσφύγων/μεταναστών το 2007. Με χρηματοδοτήσεις της Ε.Ε. λειτουργούσαν κι άλλα δύο παρόμοια Κέντρα, στο Μικολάιβ (Mykolayiv) και στο Τσερνίιβ (Chernihiv), που στόχο είχαν να λειτουργούν ως μάντρες της Ευρώπης-φρούριο. Σύμφωνα μάλιστα με το Der Spiegel, η Ε.Ε. ξόδεψε περισσότερα από 30 εκ. ευρω μέσα σε δύο δεκαετίες γι’ αυτές τις φυλακές ειδικού τύπου.\nΜόλις το θέμα γνωστοποιήθηκε, πολύ περιορισμένα παρέμβηκαν κάποιες πρεσβείες, ώστε να αφεθούν ελεύθεροι κάποιοι αλλοεθνείς πρόσφυγες για να διαφύγουν από την εμπόλεμη Ουκρανία. Αλλά η πλειοψηφία παραμένει υπό κράτηση παρότι κανείς τους δεν εκτίει κάποια ποινή επιδικασμένη από ποινικό δικαστήριο. Από τις μαρτυρίες όσων αφέθηκαν ελεύθεροι, η περιγραφή της κατάστασης είναι τραγική. Στο Κέντρο δεν υπάρχει καν καταφύγιο προστασίας από βομβαρδισμούς, με αποτέλεσμα κάθε φορά που ηχούν οι σειρήνες οι φύλακες να εγκαταλείπουν εντελώς το χώρο και φυσικά τους κρατούμενους πρόσφυγες!\nΔεν χωράει καμιά συζήτηση και κανένας αστερίσκος: όλοι οι αλλοεθνείς πρόσφυγες/μετανάστες που συνεχίζουν να κρατούνται στην Ουκρανία, πρέπει να αφεθούν ελεύθεροι και να τους παρασχεθούν τα ίδια δικαιώματα όπως και στους Ουκρανούς πρόσφυγες!\nΕγκλήματα στη Μεσόγειο\nΣε ένα από τα πλέον πολύνεκρα ναυάγια των τελευταίων ετών, ανοικτά της Λιβύης, σχεδόν 100 Αφρικανοί πρόσφυγες πνίγηκαν το Σαββατοκύριακο 2 και 3 Απρίλη. Οι κυβερνώντες της Ε.Ε. παρέμειναν, όπως πάντα, παγερά αδιάφοροι. Μπορεί μέχρι σήμερα να έχουν προσφέρει –εφαρμόζοντας επιτέλους τους διεθνείς νόμους– στέγη, τροφή και νόμιμο καθεστώς σε τέσσερα εκατομμύρια Ουκρανούς πρόσφυγες, αλλά συνεχίζουν να εγκληματούν κατά όλων των άλλων προσφύγων. Κι αυτή δεν είναι μια αφηρημένη εικασία.\nΑπό τον Μάρτη του 2020, στα στενά της Μεσογείου μεταξύ Λιβύης και Ιταλίας, εξελίσσεται η ναυτική επιχείρηση της Ε.Ε., «IRINI», με σταθερή παρουσία τεσσάρων πολεμικών πλοίων, έξι αεροσκαφών και υπερσύγχρονων δορυφορικών συστημάτων. Κι όμως η βασική τους δουλειά παραμένει η επιτήρηση του εμπάργκο όπλων του ΟΗΕ κατά της Λιβύης και όχι η διάσωση ανθρώπινων ζωών!\nΤην ίδια ώρα όλες οι καταγγελίες και τα στοιχεία για τη φρίκη που αντιμετωπίζουν πρόσφυγες και μετανάστες στο πέρασμα τους από την Λιβύη, αποσιωπώνται. Σύμφωνα με τον Διεθνή Οργανισμό Μετανάστευσης (ΔΟΜ), πάνω από 3.000 πρόσφυγες το 2022 και περισσότεροι από 32.000 το 2021 αναχαιτίστηκαν στα στενά Λιβύης-Ιταλίας και επιστράφηκαν βίαια από την ακτοφυλακή της Λιβύης σε απάνθρωπα κέντρα κράτησης όπου τα βασανιστήρια, οι ξυλοδαρμοί, οι βιασμοί, η πείνα και οι δολοφονίες, είναι η καθημερινή ρουτίνα! Το τελευταίο μάλιστα διάστημα το Συμβούλιο Ανθρωπίνων Δικαιωμάτων του ΟΗΕ διεξάγει έρευνα των καταγγελιών για μαζικούς τάφους δίπλα στο κέντρο κράτησης στη βορειοδυτική πόλη Μπάνι Γουαλίντ!\nΗ συγκάλυψη, της συγκάλυψης, ώ συγκάλυψη…\nΈχει περάσει ένας μήνας από την έκδοση του πορίσματος της Ευρωπαϊκής Υπηρεσίας για την Καταπολέμηση της Απάτης, της γνωστής OLAF, που καταλογίζει συνειδητή συγκάλυψη από την ηγεσία της FRONTEX των καταγγελιών για παράνομα pushbacks προσφύγων από μυστικές ομάδες του ελληνικού Λιμενικού και Στρατού και ζητά κυρώσεις κατά του διευθυντή της FRONTEX, Φ. Λετζέρι και δύο συνεργατών του.\nΑπό τότε, το πόρισμα των 200 σελίδων μετά από 14μηνη εξονυχιστική έρευνα, όχι απλά δεν έχει δημοσιοποιηθεί πλατιά, δεν έχει καν δοθεί στο αρμόδιο ευρωκοινοβούλιο! Παραμένει καταχωνιασμένο στα συρτάρια των μελών του Διοικητικού Συμβουλίου της FRONTEX, οι οποίοι και το παρέλαβαν επίσημα από την OLAF. Και μετά ξέχασαν την ύπαρξη του…\nΤην ίδια ώρα η κυβέρνηση της ΝΔ, επιβεβαιώνοντας πλήρως την ουσία του πορίσματος, δεν ξέχασε καθόλου να στηρίξει αμέριστα τον «προστάτη» της και πανταχόθεν βαλλόμενο Φ. Λετζέρι. Τον Γενάρη του 2022 μάλιστα ,ο υπουργός Μετανάστευσης, Νότης Μηταράκης, επέλεξε να τον βραβεύσει με ένα νέο βραβείο του υπουργείου, δηλώνοντας στην τελετή απονομής στο Βίλνιους της Λιθουανίας, πως\n«υπό την ηγεσία του κ. Λετζέρι…. η επιχειρησιακή λειτουργία και η συνολική στήριξη του οργανισμού (σ.σ. της FRONTEX) στην Ελλάδα έχει επιτρέψει στη χώρα μας να διατηρήσει τα χαμηλότερα επίπεδα μεταναστευτικών ροών της τελευταίας δεκαετίας»\nΑπό τη μεριά μας απαιτούμε:\nΤο πόρισμα να δοθεί στη δημοσιότητα.\nΝα σταματήσουν εδώ τώρα οι παράνομες επαναπροωθήσεις. Να καταργηθεί η Συμφωνία Ε.Ε.-Τουρκίας και να γίνει σεβαστό το δικαίωμα όλων των προσφύγων να διαλέξουν που θα ζήσουν. Αλληλεγγύη σε όλους τους πρόσφυγες, πέρα από χρώμα, θρησκεία, καταγωγή.\nΝα μην πεταχτούν εκτός σχολείων τα προσφυγόπουλα μαθητές του Ελαιώνα\nΚι ενώ περισσεύει ο υποκριτικός ανθρωπισμός των κυβερνώντων για τους Ουκρανούς πρόσφυγες και το δήθεν ενδιαφέρον του Κ. Μητσοτάκη για τον Σαϊντού Καμαρά, τον μαθητή από τη Γουινέα που κινδύνευε με απέλαση, σχεδόν 300 προσφυγόπουλα από τη Δομή του Ελαιώνα στην Αθήνα, πετάγονται άρον-άρον εκτός σχολείου!\nΜε βάση τις ανακοινώσεις του Υπουργείου Μετανάστευσης η Δομή θα κλείσει πριν το τέλος Μάη. Ήδη όμως δεκάδες οικογένειες μεταφέρονται βιαστικά στη Δομή του Σχιστού κι αλλού. Χωρίς καμιά πρόβλεψη για τους 213 μαθητές πρωτοβάθμιας εκπαίδευσης και τους 50 δευτεροβάθμιας εκπαίδευσης για το που και πως θα συνεχίσουν την υπόλοιπη σχολική χρονιά που διακόπτεται απότομα!\nΚυρίως χωρίς καμιά ευαισθησία γι’ αυτά τα παιδιά που χρειάστηκε να προσπαθήσουν περισσότερο από τους ντόπιους συνομήλικους και συνομήλικες τους για να ενταχθούν στην εκπαιδευτική διαδικασία, λόγω των πρόσθετων δυσκολιών διαβίωσης, γλώσσας κλπ.\nΈστω και τώρα πρέπει να ανακληθεί αυτή η απαράδεκτη απόφαση!\nΠροηγούμενο άρθροΕργαζόμενοι – φαντάσματα στη σκιά της τεχνητής νοημοσύνης\nΕπόμενο άρθρο12 Απρίλη 1919: η ίδρυση του Bauhaus, της σχολής τεχνών που πολεμήθηκε από τους ναζί


Remezzo Villas, Imerovigli Ξενοδοχεία - Skyscanner\nΆριστοΜε βάση 393 κριτικές\nΚαταπληκτική θέα. Φιλική εξυπηρέτηση. Καθαρά δωμάτια. Ωραίο κτίριο.\nΑυτό το κατάλυμα (Remezzo Villas, Σαντορίνη) απέχει 4 λεπτά με το αμάξι από: Βράχος του Σκάρου και 6 λεπτά από: Έκθεση Τοιχογραφιών της Θήρας. Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, ένα επιχειρηματικό κέντρο και γρήγορο check-in. Με επιπλέον χρέωση οι επισκέπτες μπορούν να χρησιμοποιήσουν το λεωφορειάκι για μεταφορά από και προς το αεροδρόμιο (διαθέσιμο κατόπιν αιτήματος), καθώς και λεωφορειάκι για την αποβάθρα του φεριμπότ.\nΕξαιρετικό ξενοδοχείο μπουτίκ. Κοντά σε εστιατόρια και μπαρ με χώρους στάθμευσης. Τέλεια δωμάτια και φανταστική εξυπηρέτηση. Τέλεια ατμόσφαιρα.\nΕξυπηρετικό προσωπικό. Υπέροχη εξυπηρέτηση. Θερμό καλωσόρισμα.\nΠανέμορφη θέα. Μοναδική θέα. Εκπληκτικό δωμάτιο.\nΠλυντήριο ρούχων, Wi-Fi, Επιτρέπονται τα κατοικίδια, Πολύγλωσσο προσωπικό, Μη καπνίζοντες\nΥπηρεσία θυρωρείου, Φύλαξη αποσκευών, Υπηρεσία δωματίου, Baby-sitting


Άγιος Διονύσιος, το αρχοντόπουλο της Ζακύνθου 300 χρόνια, από την μετακομιδή των λειψάνων του στην γενέθλια γή του ! | Politikanet.gr\nΆγιος Διονύσιος, το αρχοντόπουλο της Ζακύνθου 300 χρόνια, από την μετακομιδή των λειψάνων του στην γενέθλια γή του !\nΕΚΚΛΗΣΙΑ, ΕΛΛΑΔΑ, ΚΕΝΤΡΙΚΑ ΑΡΘΡΑ, ΠΑΡΑΠΟΛΙΤΙΚΑ\n300 χρόνια, από την μετακομιδή των λειψάνων του στην γενέθλια γή του !\nΣτη δύση του βίου του ο άγιος Διονύσιος είχε καταφύγει στο Μοναστήρι της Θεοτόκου της Αναφωνήτριας, όπου και τον επισκέπτονταν πλήθος πιστών, για να λάβει την ευλογία του, αλλά και τις πολύτιμες συμβουλές του. Απεβίωσε σε ηλικία 72 ετών στις 17 Δεκεμβρίου του 1622, ημερομηνία κατά την οποία η ανατολική ορθόδοξη εκκλησία τιμά την μνήμη του. Τελευταία επιθυμία του αγίου ήταν να ενταφιαστεί στην εκκλησία του Αγίου Γεωργίου Στροφάδων, στην οποία και είχε χειροτονηθεί ιερέας. Στις 24 Αυγούστου του 1717 μ.Χ. μετεκομίσθη το Σεπτό Σκήνωμά του\nστην γενέθλια γή του της Ζακύνθου για να προστατευθεί από τους πειρατές, όπου φυλάσσεται μέχρι σήμερα – στον ομώνυμο πρός τιμήν του ναό - άφθαρτο και αναβλύζοντας θείο μύρο. Αποτελεί μαζί με τα λείψανα των αγίων Γερασίμου στην Κεφαλονιά και αγίου Σπυρίδωνος στην Κέρκυρα, ένα από τα τρία ιερά λείψανα του Ιονίου Πελάγους. Το 1703 το οικουμενικό πατριαρχείο ανακήρυξε τον μοναχό Διονύσιο Άγιο της ορθοδόξου ανατολικής εκκλησίας. Ωστόσο και πρίν την επίσημη ανακήρυξή του, ο άγιος Διονύσιος για τον ενάρετο και εμπνευσμένο θεολογικά βίο του, είχε αναγνωριστεί ως ιερά μορφή της εκκλησίας μας, από τον πολυαγαπημένο του λαό της Ζακύνθου. Αδιαφιλονίκητα αποτελεί μια από τις περίσεπτες μορφές της ορθοδόξου εκκλησίας.


2008: Ακόμα ένα ξεπουπούλιασμα του συμπολίτη - aris.re\n2008: Ακόμα ένα ξεπουπούλιασμα του συμπολίτη\nΣτις 19 Ιανουαρίου 2008, ο ΑΡΗΣ υποδέχτηκε τον ΠΑΟΚ, στο Παλαί Ντε Σπορ, τοn οποίο και κέρδισε με 83-73, παίζοντας πολύ καλό μπάσκετ.\nΟ ΑΡΗΣ πήρε τα ηνία (25-24, 14'), ενώ ο δικέφαλος είχε καταφέρει να συνδυάσει την πάντα αποτελεσματική άμυνά του με την ευστοχία στην επίθεση. Ο Κουτλουάι βρήκε ελεύθερα σουτ και δεν συγχώρησε την ανισορροπία στην άμυνα των "κίτρινων" που δεν ανταπεξήλθε στις απαιτήσεις. Το 8-16 στο 6' και το 17-23 στο 10' φανέρωσε τις άγριες διαθέσεις των φιλοξενούμενων.\nΟ Άρης δεν ήταν μεν εντυπωσιακός αλλά με τον Ουάσινγκτον να δίνει ρυθμό, τον Ηλιάδη να παίζει άμυνα πάνω στον "Ίμπο" και να σκοράρει και τον Τέρι να προσφέρει πολλά δεν άργησε να περάσει μπροστά. Παρότι ο ΠΑΟΚ ήταν κοντά (29-26, 34-30, 38-34), ήταν πια φανερό πως οι γηπεδούχοι είχαν τον απόλυτο έλεγχο.\nΔεν κόπιασαν μάλιστα να φτάσουν την υπέρ τους διαφορά σε διψήφια τιμή (45-35), εκμεταλλευόμενοι κάθε τρύπα στην άμυνα του Δικεφάλου. Ο Ντιαρά πήρε μπροστά αλλά τα τρίποντά του δεν βοήθησαν την ομάδα του. Ο Άρης είχε βρει τα πατήματά του και με την ώθηση του κόσμου εμφάνισε πολλές από τις αρετές του στο παρκέ (καλή κυκλοφορία, τρέξιμο στο γήπεδο, ευστοχία από μέση απόσταση). Ο Μάσεϊ πήρε μέρος στη... γιορτή, ο Τσαλδάρης έκανε το κομμάτι του και το σκορ έφτασε στο 79-59. Οι "ασπρόμαυροι" έσωσαν τα προσχήματα κατεβάζοντας τη διαφορά.\nΤα δεκάλεπτα: 17-23, 43-35, 65-57, 83-73\nΑΡΗΣ: Τέρι 7, Τσαλδάρης 22(5), Ουάσινγκτον 11, Ράιτ 7(1), Καλαϊτζής 5(1), Ηλιάδης 5(1), Μπόισα 5(1), Μότολα 5, Μάσεϊ 13(6ρ), Αγαδάκος 3\nΠΑΟΚ: Ρίνγκστρομ, Γκιλέσπι 2, Βεργίνης 4, Ντιαρά 9(2), Χαριτόπουλος 12(1τρ, 7ρ), Κουτλουάι 25(5), Ρόου 11(6ασ), Κούβελας, Τσιάκος 6, Σόντερς 4\n2019-05-07 - 2008: Τεσσάρα στην ένωση για τα πλέι οφ με σόου Χαβίτο\n2018-10-26 - 2008: Με γκολ Χαβίτο, νίκη επί του ΟΣΦΠ


8) το αποτέλεσμα της ψηφοφορίας και, εν γένει, το κύρος του δημοψηφίσματος ελέγχεται από το Ανώτατο Ειδικό Δικαστήριο.\nyiannos 26/07/2011 10:11:18\nΑπλή σκέψη 26/07/2011 10:14:16\nΕρώτηση για το προσεχές δημοψήφισμα:\nΈχουν δικαίωμα διακυβέρνησης της χώρας, άτομα μειωμένης αντίληψης;\n(αν όχι, το ζευγαράκι στη φωτο , αποκλείεται από χέρι!)\nδημητρης 26/07/2011 10:15:02\nxbab 26/07/2011 10:28:40\nΕιλημμένη η απόφασή μας:\nΔΕΝ ΠΑΜΕ ΝΑ ΨΗΦΙΣΟΥΜΕ!\nΕμείς δεν πρόκειται να γίνουμε μέλη ενός αποτυχημένου θιάσου (ενός αποτυχημένου μπουλουκιού).\nΕκείνη την ημέρα(αν γίνει τελικά), να διοργανωθεί ένα υπερκομματικό ΑΝΤΙΔΗΜΟΨΗΦΙΣΜΑ.\nΤις διαδικασίες, οι πιο ειδικοί...\nΑυριανιστής @ xbab 26/07/2011 10:38:40\nΣυμφωνώ. Έτσι όπως πάνε να το φαλκιδεύσουν, τόσο με την τροποποίηση Καστανίδη, όσο και με τους "λόγους" για τους οποίους ήθελαν αρχικά να το κάνουν, θα το μετατρέψουν σε παρωδία ανάλογη με το "δημοψήφισμα" των απριλιανών.\nΧρέος ΟΛΩΝ των κομμάτων της αντιπολίτευσης, είναι να δηλώσουν ΕΓΚΑΙΡΩΣ ότι δεν πρόκειται να συμπράξουν σε τέτοιο ευτελισμό του Συντάγματος και των θεσμών, ότι θα μποϋκοτάρουν αυτή την ενδεχόμενη φιέστα και ότι δεν θα αναγνωρίσουν τη νομιμότητά της.\nkatalytikos 26/07/2011 10:37:48\nΚώστας Δημητρίου 26/07/2011 10:38:06\nΠροσπαθώ να καταλάβω τα σχετικά με το δημοψήφισμα κλπ.\nΔυστυχώς κάποιοι παίζουν με θεσμούς κλπ.\nΑν θέλουμε να είμαστε σοβαροί, επιτέλους ας θεσπιστεί η δημοψηφισματική πρωτοβουλία (βλ. λ.χ. τα πρότυπα άλλων χωρών, όπως η Ιταλία). Και βέβαια θα μπορούσε να απαιτούνται λ.χ. πολλές χιλιάδες υπογραφών για να τεθεί ένα θέμα σε δημοψήφισμα, όπως λ.χ. 500.000 υπογραφές ή 1.000.000 υπογραφές ...\n1- Ακόμα περιμένουμε (και θα περιμένουμε) δημοψηφίσματα για βασικά θέματα της χώρας. Όλοι γνωρίζουμε ότι αν γινόταν ποτέ δημοψήφισμα για θέμα ε.ε. ή κάποιων επιλογών ε.ε. , το οχι θα ήταν συντριπτικά επικρατέστερο.\n2- Υπάρχει πάντα το προηγούμενο των Κυπρίων και του δημοψηφίσματος για το σχέδιο ΑΝΑΝ. Ο νυν πρωθυπουργός αντί να αφήσει τον λαό της Κύπρου ανεπηρέαστο, βγήκε να επιχειρηματολογήσει υπέρ του σχεδίου ΑΝΑΝ...\n3- Γιατί άραγε να τίθεται τώρα θέμα για δημοψήφισμα. Υπήρξε η δημοψηφισματική πρωτοβουλία της Εκκλησίας, η οποία συνάντησε την άρνηση της πολιτείας και μετέπειτα την αδιαφορία...\n4- Αυτή την εποχή χρήσιμο θα ήταν να γίνουν εκλογές. Όλα τα άλλα είναι περιττά.\nΕΥΑ 26/07/2011 10:54:36\ndead by dawn 26/07/2011 11:12:31\nΜποικαταζ στο γελοιο δημοψηφισμα του χρεωκοπημενου ΓΑΠ,με την μορφη διοργανωσης αντι-δημοψηφισματος στις πλατειες ολης της Ελλαδας,και φυσικα με μαζικη αποχη.\nΕλικοπτερο και μπρος !\nDee Jay Stelios @ dead by dawn 26/07/2011 13:37:07\nK. Kapadoks 26/07/2011 12:47:17\nΛογικα σκεφτομενος 26/07/2011 14:44:11\nmarkos 26/07/2011 16:00:42\nΕγώ 26/07/2011 16:45:04\nΚαι η χουντα εκανε δημοψηφίσματα έκανε αλλα δημοκρατία δεν είχαμε.\nΠοιά ειναι η διαφορά με τώρα??\nmarkos 27/07/2011 01:34:21


Ποιος είναι ο Κ. Ζέρβας που καλείται να διοικήσει την Θεσσαλονίκη με 7 συμβούλους | mononews\nΠοιος είναι ο Κ. Ζέρβας που καλείται να διοικήσει την Θεσσαλονίκη με 7 συμβούλους\n3 Ιουνίου 2019 13:52 Τελευταία ενημέρωση:1:52 μμ\nΘύμα των παρενεργειών της απλής αναλογικής ο νέος δήμαρχος Θεσσαλονίκης, Κωνσταντίνος Ζέρβας, που καλείται να διοικήσει την δεύτερη μεγαλύτερη πόλη της χώρας ελέγχοντας μόλις επτά δημοτικούς συμβούλους.\nΠρόκειται για την έκπληξη των εκλογών, αφού κέρδισε το φαβορί, Νίκο Ταχιάο, με ποσοστό 66,76% έναντι 33,24% που συγκέντρωσε ο εκλεκτός της ΝΔ.\nΠοιος είναι όμως ο Κωνσταντίνος Ζέρβας;\nΣτις προηγούμενες αυτοδιοικητικές εκλογές είχε εκλεγεί με τον συνδυασμό του Γιάννη Μπουτάρη, όμως αργότερα αποχώρησε και έμεινε ανεξάρτητος καταγγέλλοντας τον κ. Μπουτάρη ότι μετέτρεψε την παράταξη από πολυσυλλεκτική και συλλογική σε αρχηγική. Στις εκλογές του 2015 ήταν υποψήφιος βουλευτής με την ΝΔ.\nΠεριγράφοντας ο ίδιος τον εαυτό του στο βιογραφικό του αναφέρει:\n«Γεννήθηκα και μεγάλωσα στη Θεσσαλονίκη. Ο πατέρας μου ήταν ο Βασίλης Ζέρβας, πολιτικός μηχανικός και η μητέρα μου είναι η Λιλίκα Ζέρβα – Ωρολογά, φιλόλογος. Αποφοίτησα από το Πειραματικό Σχολείο Πανεπιστημίου Θεσσαλονίκης και το Τμήμα Πολιτικών Μηχανικών του Αριστοτελείου Πανεπιστημίου Θεσσαλονίκης ως αριστούχος. Έκανα μεταπτυχιακές σπουδές ως υπότροφος στο Πανεπιστήμιο Brown στις ΗΠΑ.\nΣε συνέχεια της εκλογής μου ως Δημοτικός Σύμβουλος του Δήμου Θεσσαλονίκης με την παράταξη «Πρωτοβουλία – Γ. Μπουτάρης» ανέλαβα, τον Ιανουάριο του 2011, Αντιδήμαρχος Περιβάλλοντος, Ποιότητας Ζωής και Ελεύθερων Χώρων. Από τότε ήμουν υπεύθυνος για μια σειρά περιβαλλοντικών έργων και δράσεων, όπως η υποψηφιότητα της Θεσσαλονίκης για Πράσινη Πρωτεύουσα της Ευρώπης – 2014, η ίδρυση του «Δικτύου Ελληνικών Πράσινων Πόλεων», η διοργάνωση του «Green Party» κ.ά.\nΤο 2017 αποχώρησα από την παράταξη «Πρωτοβουλία για τη Θεσσαλονίκη» και πλέον παραμένω Ανεξάρτητος Δημοτικός Σύμβουλος στο Δήμο Θεσσαλονίκης.\nΤον Οκτώβριο του 2018 ανακοίνωσα επίσημα την υποψηφιότητά μου ως δημάρχου του Δήμου Θεσσαλονίκης».\nΔήμος ΘεσσαλονίκηςΚωνσταντίνος Ζέρβας


Τα ελληνικά νησιά, ένας ρομαντικός προορισμός για γάμο και μήνα του μέλιτος - Magoulaonline.gr\nAugust 4, 2016 Μαγούλα\nΤα ελληνικά νησιά είναι από τους πιο ρομαντικούς προορισμούς σε όλο τον πλανήτη. Και ένας γάμος με ξυπόλυτα πόδια στην παραλία κάτω από τον ήλιο που δύει στο Αιγαίο ή το Ιόνιο αποτελεί το όνειρο πολλών ζευγαριών.\nΣήμερα υπάρχουν πολλοί προγραμματιστές γάμου στην Ελλάδα, που θα σας βοηθήσουν να συντονίσετε και να οργανώσετε έναν τέλειο γάμο.\nΟρισμένα από τα νησιά που είναι ιδιαίτερα δημοφιλή σε μελλόνυμφους ή νεόνυμφους που θέλουν να ζήσουν έναν τέλειο μήνα του μέλιτος είναι αυτά που ακολουθούν.\nΈνα νησί με ιδιαίτερο χαρακτήρα, η Χίος είναι ιδανικός προορισμός για τον γάμο σας ή έναν μήνα του μέλιτος που θα σας μείνει αξέχαστος. Ένα πραγματικά ιδανικό νησί για να αρχίσετε την κοινή σας ζωή.\nΗ πανέμορφη Κρήτη είναι το μεγαλύτερο ελληνικό νησί και προσφέρει πολλές εναλλακτικές λύσεις για τον γάμο σας. Ενετικά κάστρα, ξωκλήσια, κτήματα μέσα σε αρχέγονους ελαιώνες ή απομονωμένες παραλίες, μπορούν να γίνουν το σκηνικό για έναν ονειρεμένο γάμο.\nΔεν υπάρχει πιο ρομαντικό σκηνικό από ένα ηλιοβασίλεμα στην Σαντορίνη. Κατάλευκες βίλες στα Φηρά, στο χείλος της Καλδέρας, ή οι μαύρες παραλίες στον Περίβολο, την Περίσσα ή το Καμάρι, προσφέρονται για έναν γάμο με εξασφαλισμένη φωτογένεια.\nΠολύ πριν οι παραγωγοί της ταινίας «Mamma Mia» σκεφτούν τη Σκόπελο ως την ιδανική τοποθεσία για να ζήσει κάποιος το ελληνικό καλοκαίρι, ζευγάρια ταξίδευαν από την Ελλάδα και όλον τον κόσμο για να ενώσουν τις ζωές τους στο νησί.\nΤοπία εκπληκτικής ομορφιάς, κατάξανθες παραλίες, καταπράσινα λιβάδια με παραδοσιακά χωριά και μοναστήρια, σε συνδυασμό με ηλιοφάνεια τις περισσότερες μέρες του χρόνου, καθιστούν την Ρόδο ένα από τα τελειότερα μέρη του κόσμου για να παντρευτεί ένα ζευγάρι ή για να περάσει τις πρώτες μέρες και νύχτες της κοινής του ζωής.\nΗ παλιά πόλη της Κέρκυρας με την ενετική της αρχιτεκτονική έλκει πολλά ζευγάρια που ψάχνουν ένα ρομαντικό σκηνικό για τον γάμο τους. Το Δημαρχείο της Ρόδου, ένα πανέμορφο κτίριο του 19ου αιώνα, κτισμένο αρχικά για να στεγάσει την Όπερα Σαν Τζιάκομο, υποδέχεται κάθε χρόνο πολλές εκατοντάδες ζευγάρια που ενώνουν τις ζωές τους κάτω από τις αψίδες του.


“Το θέμα της μελοποιημένης ποίησης με απασχολούσε χρόνια πριν τον “Βασιλιά της Λύπης”. Συνέντευξη με τον τραγουδοποιό Νίκο Γρηγοριάδη. Μέρος Β! - ΑΒΑΛΟΝ ΤΩΝ ΤΕΧΝΩΝ\nΚεντρικήΣΥΝΕΝΤΕΥΞΕΙΣ“Το θέμα της μελοποιημένης ποίησης με απασχολούσε χρόνια πριν τον “Βασιλιά της Λύπης”. Συνέντευξη με τον τραγουδοποιό Νίκο Γρηγοριάδη. Μέρος Β!\nΤον ανακαλύψαμε στην δεκαετία του ‘90 με την έκρηξη του “έθνικ”, που έφερε τις λαϊκές μουσικές του κόσμου στο προσκήνιο. Κυκλοφόρησε τον “Φάρο”, ένα δίσκο που συμπεριελάμβανε μερικούς από τους καλύτερους μουσικούς του δημοτικού και της “έθνο-τζαζ” της εποχής, και που κομμάτια του μπήκαν σε πολλές ανάλογες ξένες συλλογές. Μαζί του είχε την τραγουδίστρια Κατερίνα Κυρμιζή, που αποδείχθηκε η μούσα του και η γυναίκα της ζωής του.\nΣτα τέλη της προηγούμενης χρονιάς μας έδωσε τον “Βασιλιά της Λύπης”, έναν από τους πιο ολοκληρωμένους δίσκους της χρονιάς, όπου μελοποιεί Καρυωτάκη, Σέλλεϋ και Πραξίλλα με την συμμετοχή του Γιώργου Νταλάρα και του Μίλτου Πασχαλίδη. Έτσι βρεθήκαμε στο σπίτι του για μια συνέντευξη εφ’ όλης της ύλης.\nΔιαβάστε το πρώτο μέρος της συνέντευξης εδώ\nΦωτογραφίες συνέντευξης: Κατερίνα Κυρμιζή\nΚύριε Γρηγοριάδη, αφού μιλήσαμε για το τι σας έλκυσε στον Σέλλεϋ και τον Καρυωτάκη , θα θέλατε να μιλήσουμε για την Σαπφώ;\nΠριν τη Σαπφώ να πούμε για τον Παπανικολάου, το Μήτσο, το “Domestica”.\nΕμένα μου άρεσε πολύ το “Domestica”.\nΑυτός ήταν σύντροφος και φίλος του Λαπαθιώτη. Πέθανε από ναρκωτικά, δυστυχώς.\nΚαταραμένοι όλοι αυτοί, με όλη την έννοια.\nΝαι. Με αυτό ταυτίστηκα και λόγω ηλικίας, γιατί ουσιαστικά είναι μία ματιά προς τα πίσω στο χρόνο, αυτό που κάνει ο Παπανικολάου. Έβρισκε το θάρρος να κοιτάξει προς τα πίσω, τον αμείλικτο χρόνο και τη φθορά του, για να βρει την πρώτη του αγάπη. Λόγω ηλικίας ταυτίστηκα και με αυτό, για αυτό είπα και εγώ ο ίδιος αυτό το τραγούδι.\nΣτην Μελισσάνθη τι σας τράβηξε;\nΤώρα, η Μελισσάνθη, η νεότερη όλων –πέθανε το 1990. Διάβασα το ποίημα και έπαθα πλάκα, ήταν ένα πολύ συγκινητικό ποίημα. Ακόμα συγκινητικότερο ήταν το ότι ήταν μία γυναίκα που δεν είχε γνωρίσει τη μητρότητα και μιλούσε τόσο σπαρακτικά για αυτήν. Το είπε και συγκλονιστικά η Κατερίνα.\nΝαι, τώρα κανονικά θα έπρεπε να μιλήσει και η Κατερίνα.\nΜελετούσα για το δίπλωμα της κλασικής κιθάρας εκείνο το διάστημα και ήμουν στην τρέλα, με επτάωρα, πολύ πιεσμένη. Με φωνάζει κάποια στιγμή, μου λέει, έλα να το κάνουμε demo. Εγώ το είχα ακούσει, όταν το ετοίμαζε εδώ, ήξερα δηλαδή λίγο τη διαμοίραση. Το παίρνω, ξεκινώ, αρχίζω και κλαίω, κάνω ένα take, κάνω δεύτερο take, του λέω, θα με πεθάνεις, γεια σου, φεύγω, γυρίζω στην κιθάρα μου.\nΔεν προσπάθησα κιόλας, γιατί δεν με απασχόλησε. Είχε τη συγκίνηση, είχε αυτό που έπρεπε, νομίζω, για μία ερμηνεία δεν σε απασχολούν τυχόν λάθη, ας πούμε.\nΗ Κατερίνα ακούει πάντα λάθη μέσα στο μυαλό της.\nΝαι, γιατί η ερμηνεία είναι πολύ δυνατή για εμένα και αισθάνομαι πολύ υπερήφανη για αυτή τη στιγμή μου, γιατί υπάρχει η συγκίνηση καταγεγραμμένη. Πλέον τα καινούρια μέσα, το ότι μπορούμε να διορθώσουμε πάρα πολύ τα πράγματα, αφαιρούν πολλές φορές αυτό το μαγικό που συμβαίνει μία φορά και καταγράφεται, το οποίο το έχουν όλες οι παλιές ηχογραφήσεις, γιατί είναι μία ιστορική στιγμή που καταγράφηκε.\nΈχω πια την εμπειρία, επειδή έχω δουλέψει πολύ στο στούντιο –αυτό το λέω γιατί έχω γράψει πολλές φορές, επειδή είναι εδώ διαθέσιμο έχω άπειρες ώρες να πειραματιστώ– να καταλάβω πότε η στιγμή είναι μαγική. Ο ίδιος ο ερμηνευτής το αισθάνεται, δηλαδή αισθάνεται ότι είναι εκεί, ότι συμβαίνει κάτι, ότι είναι σε ροή. Δεν το ξαναπροσπάθησα στη Μελισσάνθη, γιατί πια έχω την εμπειρία να πω ότι, ξέρετε, παιδιά, ό,τι και να κάνουμε δεν θα φθάσει ποτέ αυτή την ερμηνεία, τη συγκίνηση που νιώθει κάποιος ακούγοντάς το. Αυτό για τη Μελισσάνθη.\nΤο 2016 στο Restart με τον Mpare Kasadjian στο κόντρα μπάσο\nΩραία, ας μιλήσουμε τώρα για την αρχαία ποίηση της Σαπφούς και της Πραξίλλας.\nΜε το Χρήστο είχαμε συνεργαστεί ξανά στη «Λάρβα» σε ένα-δύο στίχους. Τον έναν, μάλιστα, τον είχα ξεκινήσει εγώ και του τον έδωσα να το συνεχίσει αυτός –έχουμε κάνει και αυτό στον προηγούμενο δίσκο– και ένα δικό του. Εδώ, τώρα, μου είχε δώσει τρία μεταφρασμένα, έβαλα τα δύο μέσα από τα τρία που μου είχε δώσει, αρχαιοελληνικά που μου άρεσαν πολύ.\nΣτην Πράξιλλα να πω ότι συμπαρίσταμαι, ως άντρας, σε μία γυναίκα που την εποχή της δεν καλοπέρασε, τη είχαν λίγο σνομπάρει –να πω;– γιατί έβαζε στην ίδια μοίρα πράγματα που κατά την άποψή τους δεν θα έπρεπε. Οι άντρες την είχαν καταπιεσμένη και εγώ τώρα της αποδίδω τα εύσημα. Βέβαια, και γιατί αυτό το κομμάτι μιλά για τη χαρά των απλών πραγμάτων που πρέπει να βρίσκουμε, την ουσία δηλαδή στα απλά πράγματα, ενώ στη Σαπφώ αναδεικνύεται η μοναδικότητα των πραγμάτων, το ένα μήλο δηλαδή.\nΜου άρεσε και η ελεύθερη μετάφραση του Χρήστου και τα ενσωμάτωσα, αντιμετωπίζοντάς τα βέβαια στην ενορχήστρωση με έναν τρόπο που να δίνει μία κοινή πατίνα σε όλα, δηλαδή να ακούγονται ενοποιημένα, γιατί ουσιαστικά είναι μία πορεία μέσα στο χρόνο όλο αυτό. Εάν κοιτάξεις από πού έρχεται μέχρι πού φθάσαμε, χρονολογικά ξεκινάμε από τον 5ο αιώνα π.Χ. και φθάνουμε μέχρι το 1990, που πέθανε η Μελισσάνθη.\nΤώρα, στους στίχους είναι το “Red Roses” του Χρήστου, έτσι όπως λέει αυτός, για την απώλεια και τον έρωτα. Εγώ έχω τον «Ξενιτεμένο Άγγελο», που έχω γράψει εγώ στίχους, που ουσιαστικά είναι ερωτικό, μία ωδή σε έναν ανεκπλήρωτο έρωτα.\nΤα άλλα δύο κομμάτια, που έχω γράψει εγώ τους στίχους, για εμένα ήθελαν να δώσουν και τον παλμό στο δίσκο. Ζώντας όλη αυτή τη μαύρη δεκαετία της κρίσης και όλα αυτά που βιώσαμε, ο «Βασιλιάς της Λύπης» ουσιαστικά αυτό περιγράφει. Περιγράφει δηλαδή τον ανυποψίαστο πολίτη, τον ανυποψίαστο άνθρωπο που ξαφνικά βρέθηκε μέσα σε μία καταιγίδα.\nΤο οποίο όμως, στην καταιγίδα, είναι λίγο σαν να λες, μην καταστρέψεις. Γιατί θυμάμαι τη στροφή που λέει, η φτώχεια και η οργή είναι σιαμαίες αδελφές.\nΑυτό περιγράφει τη Χρυσή Αυγή.\nΣτέκουν στην άκρη του γκρεμού, λέει, και όποιος εκεί δεν τραγουδά στο χάος τον πετάνε.\nΕγώ το είχα καταλάβει αλλιώς.\nΟ ανυποψίαστος άνθρωπος ο οποίος ξαφνικά βρέθηκε μέσα σε μία καταιγίδα, ανυποψίαστος και απροετοίμαστος. Γιατί όμως; Γιατί δεν φρόντισε όλα αυτά τα χρόνια που πέρασαν να θελήσει ως ενεργός ώριμος πολίτης να πάρει τα πράγματα στα χέρια του και να μην επιτρέψει σε κανέναν να τον οδηγήσει εκεί. Θέλω να πω ότι μπορεί να πει κάποιος ότι είναι ένα κομμάτι πολιτικού προσανατολισμού, σε καμία περίπτωση όμως κομματικού.\nΤο τρίτο μέρος ουσιαστικά αποδίδει και την ευθύνη στον άνθρωπο αυτό. Αγκαλιασμένοι ανάδελφα, λέει μέσα. “Μέσα στη ζάλη της γιορτής, στα μεθυσμένα χνώτα Αγκαλιασμένοι ανάδελφα πήραμε λάθος ρότα Και να ‘μαι τώρα ο βασιλιάς, ο βασιλιάς της λύπης Ο πρίγκιπας της καταχνιάς, το θύμα και ο θύτης “Ο θύτης γιατί; Γιατί επέτρεψε όλα αυτά τα πράγματα να συμβούν. Είναι εύκολο να λέμε, φταίνε οι πολιτικοί, φταίει ο ένας, φταίει ο άλλος.\nΕμείς τους βγάζουμε.\nΑυτό λέω, αυτό φωτογραφίζω και, μάλιστα, το έχω και σε μείζονα τρόπο, σε ματζόρε, και παράταιρο από όλο το προηγούμενο, που είναι ελάσσων, ακριβώς για να δείξει αυτή την αβάσταχτη ελαφρότητα που ζήσαμε δύο δεκαετίες, που δεν θέλαμε να δούμε τα σημάδια καθόλου. Αυτό περιγράφει αυτό το κομμάτι, ότι ήμαστε ανυποψίαστοι και απροετοίμαστοι δυστυχώς, ενώ οφείλαμε να μην ήμαστε.\nΤο άλλο, η «Δωδεκάτη Ώρα», φωτογραφίζει την Τρόικα. Δεν ήθελα όμως να δώσω κάτι παραπάνω, γιατί πολύ εύκολα μπορεί να σου πει κάποιος ότι είναι κομματικοποίηση. Κομματικοποίηση δεν θέλω, σε καμία περίπτωση. Όχι ότι δεν έχω κομματική άποψη, όλοι είμαστε κάπου, αλλά θα χαθεί το νόημα αυτού του πράγματος που θέλω να πω. Δηλαδή, θα κρυφτούμε πίσω από τα κόμματα και δεν θα μιλήσουμε για την ευθύνη που έχουμε, σε όποιο κόμμα και εάν είμαστε.\nΤα δύο τραγούδια πολιτικού προβληματισμού σε αυτό το δίσκο είναι αυτά, ο «Βασιλιάς της Λύπης» και η «Δωδεκάτη Ώρα». Τα υπόλοιπα, λόγω θεματολογίας, που μιλούν για την απώλεια, ταιριάζουν στη γενική ατμόσφαιρα του δίσκου και η πατίνα της ενορχήστρωσης, με ένα βελούδινο τρόπο ας πούμε, νομίζω ότι τα περνά, χωρίς να θέλεις να αυτοκτονήσεις που τα ακούς. Νομίζω ότι είναι από τους δίσκους που μπορείς να τον ακούσεις ολόκληρο, αν και σήμερα πια δύσκολα ακούς ένα δίσκο ολόκληρο. Δεν ξέρω, έχω την εντύπωση δηλαδή ότι μπορεί κάποιος να τον ακούσει ολόκληρο το δίσκο αυτό, χωρίς να πάει σε κάτι άλλο.\nΠώς ήρθε η συνεργασία με το Μίλτο και το Νταλάρα;\nΌπως είπα και στην αρχή, όταν μαζεύτηκαν τα τραγούδια και είδα ότι μπορώ με τον τρόπο μου –γιατί τα ενορχήστρωσα εγώ– να τα φέρω σε μία ενότητα, να μην είναι το καθένα ένας άλλος πλανήτης στα αυτιά του ακροατή, είχε επιλέξει η Κατερίνα να πει τα τραγούδια που είπε, είχα επιλέξει και εγώ κάποια και έμεναν κάποια άλλα. Την άκουγα τη φωνή του Γιώργου στο «Θρήνο» και είπα πως είναι του Γιώργου αυτό το τραγούδι. Δηλαδή, από την πρώτη στιγμή που το έπαιξα μου ερχόταν η φωνή του. Μου το τραγούδησε η Κατερίνα σαν demo και του έστειλα ένα CD. Περνούσαν οι μήνες όμως και δεν απαντούσε. Το είχα στείλει Σεπτέμβριο, είχε φθάσει Πάσχα και με παίρνει την Κυριακή του Πάσχα, 10 η ώρα το βράδυ, και μου λέει, είμαι ο Γιώργος ο Νταλάρας, άκουσα ένα CD, δικό σου είναι; Είναι καταπληκτικό, μου λέει, θα μπορούσα να πω το μισό δίσκο.\nΕν τω μεταξύ, επειδή έβλεπα ότι δεν απαντούσε –βέβαια, κάνει και διάφορα πράγματα– το είχα στείλει και στον Πασχαλίδη. Ο Πασχαλίδης μού απάντησε αμέσως, σε ένα τέταρτο, οπωσδήποτε, μου λέει. Του λέω, ποια τραγούδια; Αυτό το τραγούδι, μου λέει. Του λέω, αυτό το λέω εγώ. Παύση. Μου αρέσει πολύ, μου λέει.\nΌχι, το «Κι Αν Έσβησε Σαν Ίσκιος» του Καρυωτάκη. Του λέω, Γιώργο, αυτό είχα σκοπό να το πω εγώ, και μου λέει, καλά τότε. Αλλά τον είδα ότι το γούσταρε πολύ και του λέω, καλά, πες το εσύ, θα πω άλλο εγώ –ευτυχώς. Τελικά καταλήξαμε να συμμετέχει σε τέσσερα κομμάτια ο Γιώργος. Έκανε το ντουέτο μετά με τον Πασχαλίδη, έκανε το ντουέτο με την Κατερίνα. Αρχικά δεν ήταν να το πουν μαζί, ήταν δική μου ιδέα στην πορεία, του λέω, σε ακούω να το λέτε μαζί. Του άρεσε και, από ό,τι φαίνεται, αρέσει και πάρα πολύ αυτό το κομμάτι.\nΕίδατε πώς τραγούδησε –μου έκανε τρομερή εντύπωση– και τον Καρυωτάκη πόσο από καρδιάς το είπε; Δηλαδή τον συγκίνησε πολύ και ο Σέλλεϋ και αυτό. Για να δούμε πώς θα πάει, εμείς το βάλαμε στη θάλασσα το καράβι, ας ταξιδέψει τώρα. Δεν μπορώ να κάνω τίποτε άλλο, εγώ αυτό που είχα να κάνω το έκανα.\nΠείτε μας για την ηχογράφηση και τους μουσικούς που έπαιξαν\nΉταν ένας δίσκος που δεν έπαιξε και πολύς κόσμος, δεν έπαιξαν πολλοί μουσικοί. Το είχα ετοιμασμένο όλο εδώ εγώ, προγραμματισμένο, τα τύμπανα, μπάσα, όλα, και κάποια στιγμή που μπορέσαμε –γιατί ήταν και μέσω lockdown όλα αυτά τα πράγματα– πήγαμε στο Odeon επάνω να γράψουμε μπάσο-τύμπανα και μεταφέραμε τα γραμμένα, τα προγραμματισμένα να το πω κάπως έτσι, και αντικαταστήσαμε τα ψεύτικα με τα αληθινά. Τώρα, ψεύτικα δεν είναι τίποτα γιατί τα ηχογραφούν…, δύσκολα καταλαβαίνεις, αλλά, τέλος πάντων, με τον ανθρώπινο παράγοντα στο παίξιμο.\nΝα πούμε ότι μπάσο παίζει ο Γιάννης Γρηγορίου, τύμπανα παίζει ο Δημήτρης Αντωνιάδης. Σε δύο κομμάτια παίζει συμπληρωματικά keyboards ο Άκης Μουχλιανίτης, σε δύο κομμάτια παίζει ακουστική κιθάρα ο Κώστας Κυδωνάκης, σε ένα κομμάτι παίζει κλασική κιθάρα η Κατερίνα, σε ένα άλλο κομμάτι παίζει ηλεκτρική κιθάρα ο Γιώργος Σιμάτος και σε ένα άλλο ένα παίζει ο Προκόπης Κρανιδιώτης. Στα υπόλοιπα παίζω εγώ σε όλα, ακουστικές και ηλεκτρικές κιθάρες, keyboards, πιάνο και έχω κάνει την ενορχήστρωση και τον προγραμματισμό. Η Κατερίνα έχει κάνει το edit, ο Ηλίας Λάκκας την ηχογράφηση στο Odeon και την παραγωγή τη μοιραζόμαστε εγώ με την Κατερίνα και τον Ηλία Λάκκα. Το εξώφυλλο το έκανε ο Κώστας Καλαϊτζής –ήταν πολύ ωραίο εξώφυλλο. Κυκλοφόρησε από ένα μικρό label, αλλά πολλά υποσχόμενο, της Formiggart. Αυτά για την ιστορία του δίσκου.\nΝα πάω λίγο πίσω. Μου είχατε πει ότι σας άρεσαν οι Genesis με τον Peter Gabriel. Επειδή και εμείς ως περιοδικό λατρεύουμε το προγκρέσιβ, να σας ρωτήσω τι σας άρεσε τότε στους Genesis;\nΜου άρεσε πάρα πολύ η φόρμα της art rock, που δεν είναι το τέλειο κομμάτι, τα μεγάλα οργανικά μέρη που είχε, μου άρεσε η σύνθεση της rock μουσικής με την ευρωπαϊκή μουσική, που είχε το ανακάτεμά της, μου άρεσε πολύ η φωνή του Peter Gabriel, η θεατρικότητα, που ήταν ντυμένος στάχυ –μου άρεσε πάρα πολύ αυτό. Μου άρεσε πολύ το “Selling England by the Pound”, το είχα λιώσει.\nΤο οποίο ήταν και concept album.\nΒέβαια. Μου άρεσαν μέχρι και το διπλό που έβγαλαν, άντε και το “A Trick of the Tail” μετά, που έφυγε.\nΜε τον Phil Collins δεν σας άρεσαν;\nΜετά δεν συνέχισα να τους ακούω. Θυμάμαι τους Brand X, που ο Collins είχε κάνει τότε fusion. Και δεν θα ξεχάσω τον Gabriel που είχε έρθει στο Λυκαβηττό και πήγα και τον είδα όταν έκανε το “Red Rain”.\nΠείτε μου τις εντυπώσεις σας από εκείνη τη συναυλία.\nΔεν νομίζω ότι θα ξαναδώ τέτοια συναυλία. Επειδή είχε ξεκινήσει την παγκόσμια περιοδεία του για το promo του “Red Rain”, αυτή η συναυλία είχε ένα κόστος που δεν θα το δικαιολογούσαν σε καμία περίπτωση τα εισιτήρια του Λυκαβηττού –είχε παίξει για δύο ή τρεις ημέρες. Ξόδεψαν πολλά λεφτά γιατί ήταν ουσιαστικά το promo του δίσκου και ξεκίνησε από εδώ. Τέτοια συναυλία δεν έχω ξαναδεί, τόσα φώτα, τόσα μηχανήματα, οι μουσικάρες που ήταν μαζί του. Ήταν συγκλονιστικός. Τον είχα δει και στο Ολυμπιακό Στάδιο με τον Springsteen.\nΔεν είχε καμία σχέση.\nΚαμία σχέση, εγώ έχω μείνει εκεί. Τέτοια συναυλία δεν έχω ξαναδεί και δεν ξέρω εάν θα ξαναδώ –γιατί είχα χάσει τους Pink Floyd που είχαν έρθει, δεν τους είχα δει.\nΉσασταν πολύ στο progressive.\nΜου άρεσε πολύ. Άκουγα και Yes, αλλά εμένα οι Genesis μού άρεσαν, όπως και οι King Crimson και οι Jethro Tull. Αλλά οι Genesis ήταν για εμένα το top, ίσως επειδή ήταν το πρώτο συγκρότημα που άκουσα. Από ελληνική λαϊκή μουσική ξαφνικά άκουσα Genesis –δηλαδή τρομερή μετάβαση.\nΕάν σας έλεγαν τρία ονόματα του progressive τι θα διαλέγατε, Genesis, King Crimson και Jethro Tull;\nΝαι, σίγουρα, αλλά και οι Yes ήταν πολύ σημαντική μπάντα. Είχαν προτείνει και στο Σπάθα να παίξει στους Yes. Αλλά δεν είχε δεχθεί ο Γιάννης, ο συγχωρεμένος, ήταν δεμένος συναισθηματικά με τους Socrates.\nΣαν παιδί του βινυλίου δεν σκέφτεστε να κυκλοφορήσετε σε βινύλιο τον “Βασιλιά της Θλίψης”;\nΜακάρι. Και, γιατί όχι, να το δούμε και CD, γιατί έχει ένα πολύ ωραίο εξώφυλλο του Κώστα Καλαϊτζή και θα είναι ωραίο να το δούμε. Σε βινύλιο θα ήταν ακόμα πιο ωραίο αυτό το συγκεκριμένο εξώφυλλο.\nΔεν σκέπτεστε να το εκδώσετε για λίγους;\nΔεν το αποκλείουμε, περιμένουμε να δούμε. Μπορεί να το κάνουμε.\nΤο βινύλιο πάντα είναι άλλο πράγμα.\nΕίναι ωραίο, ναι. Θα δούμε, μακάρι. Θέλουμε, θέλει και ο Γιώργος ο Νταλάρας. Γενικά, εμείς οι μεγαλύτεροι, που έχουμε μάθει με το βινύλιο και με το CD, δεν βολευόμαστε με την ψηφιακή πληροφορία, είναι σαν να έχεις σηκωθεί από ένα τραπέζι και, ενώ έχεις φάει, να πεινάς. Δεν έχουμε μάθει ακόμα σε αυτό τον τρόπο. Θα δούμε, ευελπιστώ ότι θα υλοποιηθεί κάποια στιγμή.\nΝα υποθέσω ότι αυτό κάποια στιγμή, εάν δεν το έχετε ήδη παίξει στα lives, θα το παίξετε στις συναυλίες.\nΘα παιχθεί. Στις 26 Δεκεμβρίου παίξαμε στο Μουσικό Κουτί –όχι της τηλεόρασης, του Μεταξουργείου– έξι κομμάτια από το «Βασιλιά της Λύπης». Με ένα τρίο που πήγαμε, δύο κιθάρες και ένα πιάνο, παίξαμε έξι κομμάτια και θα ξαναπαίζαμε εάν δεν μας σταματούσαν τα μέτρα. Τώρα, νομίζω ότι έχουμε κανονίσει στις 20 Φεβρουαρίου να παίξουμε σε ένα θέατρο.\nΜια ξεχωριστή εκδήλωση για τα 40 χρόνια του Αρχείου Ελλήνων Μουσουργών Θωμά Ταμβάκου\nΈκθεση ζωγραφικής του Μιχάλη Τσαμπάζη στην Chalkos Gallery της Θεσσαλονίκης


Ηράκλειο: Η Λαϊκή Συσπείρωση στο 4ο Γυμνάσιο-Λύκειο Ηρακλείου – Parapolitka Kritis\nΗράκλειο: Η Λαϊκή Συσπείρωση στο 4ο Γυμνάσιο-Λύκειο Ηρακλείου\nΠεριοδεία κλιμακίου της Λαϊκής Συσπείρωσης με επικεφαλής τον Δ. Βρύσαλη, υποψήφιο δήμαρχο Ηρακλείου, στο σχολικό συγκρότημα του 4ου Γυμνασίου-4ου Λυκείου Ηρακλείου\nΔήμος Ηρακλείουδημοτικές εκλογέςΛαϊκή Συσπείρωση\nBy Παραπολιτικά Κρήτης\t On Απρ 21, 2019 328\nΠραγματοποιήθηκε την Τετάρτη 17/4 περιοδεία κλιμακίου της Λαϊκής Συσπείρωσης με επικεφαλής τον Δ. Βρύσαλη, υποψήφιο δήμαρχο Ηρακλείου, στο σχολικό συγκρότημα του 4ου Γυμνασίου-4ου Λυκείου Ηρακλείου. Στο κλιμάκιο συμμετείχε και ο Πετράκης Βαγγέλης, εκπαιδευτικός Β’βάθμιας εκπαίδευσης και υποψήφιος περιφερειακός σύμβουλος με τη Λαϊκή Συσπείρωση.\nΗ παραπάνω κατάσταση, όπως τόνισε δεν οφείλεται απλά στην αδιαφορία ή την “ανικανότητα” των δημοτικών αρχών, τωρινών και περασμένων. Βασίζονται σε πολιτική τους επιλογή. Έργα για τη σχολική στέγη και για τις ανάγκες των λαϊκών στρωμάτων δεν είναι “επιλέξιμα” για τη δημοτική αρχή Ηρακλείου. Υλοποιεί κατά γράμμα τον σχεδιασμό κυβέρνησης – ΕΕ, όπως και η Περιφέρεια Κρήτης, στην ανάκαμψη των επενδύσεων των επιχειρηματικών ομίλων, σε έργα που ευνοούν την κερδοφορία τους. Εκατομμύρια ευρώ από το ΠΔΕ και από ίδιους πόρους κατευθύνονται, για παράδειγμα με υπερβολικό ζήλο, στον εξωραϊσμό του κέντρου της πόλης, στη διαφήμιση που δραστηριοποιούνται μεγάλες τουριστικές επιχειρήσεις, αφήνοντας στο περιθώριο τις πραγματικές λαϊκές ανάγκες.\nΔήμος Ρεθύμνου: Διαχείριση δημόσιου χρήματος και πολιτικές ευθύνες\nΗράκλειο: Με τον Αρχιεπίσκοπο Κρήτης συναντήθηκε ο Μενέλαος Μποκέας


Μπορούν τα προϊόντα ομορφιάς να βλάψουν το έμβρυο; -\nΒρίσκεστε εδώΑρχική»Γονείς»Μπορούν τα προϊόντα ομορφιάς να βλάψουν το έμβρυο;\nΜπορούν τα προϊόντα ομορφιάς να βλάψουν το έμβρυο;\n8 συμβουλές για να δείχνετε όμορφη χωρίς εκθέτετε το έμβρυο σε κινδύνους\nΑς το παραδεχτούμε: είστε κοκέτα και καμία εγκυμοσύνη –εύκολη ή δύσκολη- δεν πρόκειται να σας σταματήσει από το να κανακεύετε τον εαυτό σας. Σας αρέσει να ντύνεστε, να βάφεστε, να φτιάχνετε τα νύχια και τα μαλλιά σας και να είστε κάθε μέρα η καλύτερη εκδοχή του εαυτού σας. Μήπως, όμως, μερικά από τα προϊόντα που χρησιμοποιείτε δεν κάνουν καλό στο μωρό σας;\nΟ μη κερδοσκοπικός οργανισμός Healthy Child Healthy World δημοσίευσε το παρακάτω infografic για να ενημερώσει τις εγκύους για τους κινδύνους των προϊόντων καλλωπισμού.\nΕίναι επικίνδυνες οι βαφές σπιτιού ενώ είμαι έγκυος;\n168 μοναδικά χημικά συστατικά, συμπεριλαμβανομένων κάποιων πιθανόν αναπαραγωγικών και αναπτυξιακών τοξινών που μπορεί να βλάψουν το έμβρυο, βρέθηκαν σε 12 γυναικεία προϊόντα προσωπικής φροντίδας που χρησιμοποιούνται καθημερινά.\nΗ Ευρωπαϊκή Ένωση έχει απομακρύνει περισσότερα από 1.000 συστατικά από τα προϊόντα κοσμετολογίας, ενώ η Αμερική έχει απαγορεύσει μόλις 8.\nΤο 1/3 του συνόλου των κοσμετολογικών προϊόντων περιέχει πιθανά καρκινογόνα.\nΜόνο το 11% των περίπου 10.000 συστατικών για προϊόντα προσωπικής υγιεινής που χρησιμοποιούνται από Αμερικανούς κατασκευαστές έχει ελεγχθεί για την ασφάλειά του.\nΠερισσότερα από 287 τοξικά χημικά έχουν βρεθεί στο ομφάλιο αίμα.\nΓια να προστατεύσετε την υγεία του εμβρύου αλλά και την δική σας ακολουθήστε μερικά απλά βήματα για μια ασφαλέστερη εγκυμοσύνη.\nΕλέγξτε το κραγιόν σας. Σύμφωνα με έρευνα, πάνω από το 60% των επώνυμων κραγιόν περιέχει ανιχνεύσιμα επίπεδα μολύβδου. Εάν τρώτε ή πίνετε φορώντας κραγιόν, πιθανότατα καταπίνετε μόλυβδο. Επιλέξτε προσεκτικά ή αποφύγετε το κραγιον.\nΗ δική μας συμβουλή! Για να διαπιστώσετε εάν το κραγιόν σας περιέχει μόυβδο, βάλτε μια μικρή ποσότητα στο χέρι σας και τρίψτε το χρώμα με ένα χρυσό δαχτυλίδι. Εάν το χρώμα μαυρίσει, τότε έχει έρθει η ώρα να το αποχωριστείτε για πάντα!\nΑναβαθμίστε το σαμπουάν σας. Τα σαμπουαν συχνά περιέχουν συστατικά όπως DMDM και υδαντοΐνη (hydantoin) που αντιδρούν με το νερό παράγοντας τοξική φορμαλδεΰδη, διαιθυλαμίνη(diethylamine, DEA) και τριαιθυλαμίνη (triethalolamine, ΤΕΑ), τα οποία μπορεί να παράγουν καρκινογόνες νιτροζαμίνες. Φροντίστε να τσεκάρετε πόλυ καλά τις ταμπέλες των προϊόντων που αγοράζετε.\nΨάξτε για μόλυβδο. Μόλυβδος έχει βρεθεί σε πληθώρα προϊόντων πέρα από το κραγιόν. Μπορεί να κρύβεται σε 650 προϊόντα περιποίησης και ομορφιάς, όπως make up, βερνίκια νυχιών και λευκαντικές οδοντόπαστες. Δεδομένου, λοιπόν, ότι ο μόλυβδος έχει συνδεθεί με αποβολές, γυναικεία και ανδρική υπογονιμότητα και καθυστερήσεις στην έναρξη της εφηβείας για τα κορίτσια, αναζητήστε προϊόντα που δηλώνουν ξεκάθαρα ότι δεν περιέχουν μόλυβδο.\nΜην κάνετε μανικούρ-πεντικιούρ (χωρίς να ερευνήσετε). Τα βερνίκια νυχιών περιέχουν ένα συνονθύλευμα χημικών που συλλογικά μπορεί να οδηγήσουν σε διάφορα προβλήματα υγείας, όπως οργανικές και νευρολογικές βλάβες, ορμονικές διαταραχές και καρκίνο. Αποφύγετέ τα ή αναζητήστε οργανικά βερνίκια νυχιών.\nΗ δική μας συμβουλή! Μια επίσκεψη σε κάποιο ινστιτούτο αισθητικής μπορεί πραγματικά να σας φτιάξει την διάθεση. Μην αποφεύγετε, εφόσον το επιθυμείτε, ένα καλό μανικιούρ ή πεντικιούρ. Απλώς πάρτε μαζί σας το δικό σας οργανικό βερνίκι νυχιών και ζητήστε να χρησιμοποιήσουν αυτό.\nΑποφύγετε τα αρώματα. Τα συνηθισμένα αρώματα μπορεί να περιέχουν περισσότερες από 100 χημικές ενώσεις και συχνά περιέχουν φθαλικές ενώσεις που διαταράσσουν το ενδοκρινολογικό σύστημα. Κι επειδή οι αληθινές φόρμουλες προστατεύονται ως εμπορικά μυστικά, καλύτερα προτιμήστε να αρωματιστείτε με κάποιο αιθέριο έλαιο.\nΑποφύγετε τα parabens.To 75 με 90% των κοσμετολιγικών προϊόντων περιέχει συντηρητικά γνωστά με τον γενικό όρο parabens, τα οποία έχουν συνδεθεί με καρκίνο του μαστού, υπογονιμότητα και διαταραχές του ενδοκρινολογικού συστήματος. Αναζητήστε την ένδειξη «paraben-free».\nΠείτε «όχι» στα αντιβακτηριδιακά προϊόντα. Από την οδοντόκρεμα μέχρι το σαπούνι των χεριών, τα πάντα μοιάζουν να περιέχουν αντιβακτηριδιακούς παράγοντες. Ο πιο κοινός, η τρικλοσάνη, έχει εντοπισθεί στο 75% των Αμερικανών. Αυτή έχει συνδεθεί με ενδοκτινολογικές διαταραχές, εμβρυϊκές βλάβες του νευρικού συστήματος, χαμηλό βάρος γέννησης και αναπαραγωγικές ανωμαλίες. Προτιμήστε απλό σαπούνι και νερό!\nΜην βάφετε τα μαλλιά σας! Τα συστατικά που περιέχουν οι βαφές μαλλιών έχουν συνδεθεί με λέμφωμα Non Hodgkin, λευχαιμία, καθώς και καρκίνο του μαστού και της ουροδόχου κύστης. Περιμένετε να γεννήσετε πριν βάψετε ξανά τα μαλλιά σας!\nΕπιτρέπεται να βάψω τα μαλλιά μου τώρα που είμαι έγκυος;\nΕίμαι έγκυος, επιτρέπεται να τρώω ψάρια και θαλασσινά;


Μόλις ένας στους δέκα φοιτητές στην Ελλάδα παίρνει πτυχίο - InfoSpoudes.gr\nΤρίτη, 08 Μαΐου 2012 17:20\nΜόλις ο ένας στους δέκα φοιτητές στα ελληνικά πανεπιστήμια παίρνει πτυχίο κάθε χρόνο. Η απογοητευτική αυτή αναλογία αποτυπώνει τη χαμηλή ποιότητα σπουδών της ελληνικής τριτοβάθμιας εκπαίδευσης. Το 2009 πτυχίο πήραν 21.105 φοιτητές. Εξ αυτών οι περισσότεροι -14.509- ολοκλήρωσαν τις σπουδές τους έπειτα από πέντε ή έξι χρόνια από την εισαγωγή τους στο ίδρυμα. Αλλοι 7.226 χρειάστηκαν από εφτά και πάνω χρόνια για να πάρουν πτυχίο, ενώ 6.596 παρουσιάστηκαν ιδιαίτερα επιμελείς και αποφοίτησαν στην τετραετία, δηλαδή έκαναν τον ελάχιστο χρόνο σπουδών. Την ίδια χρονιά, εγγεγραμμένοι στα πανεπιστήμια ήταν 319.453 φοιτητές.\nΟμως εάν λάβουμε υπόψη ότι μόνο 21.105 φοιτητές ολοκλήρωσαν τις σπουδές τους στην πρώτη εξαετία, στον εύλογο χρόνο που θεωρείται ότι απαιτείται για την ολοκλήρωση των σπουδών πριν ο φοιτητής χαρακτηριστεί «αιώνιος», τότε η αναλογία μειώνεται ακόμη περισσότερο, στο 8,86%. Το 2009 ενεργοί φοιτητές (δηλαδή, δεν είχαν ξεπεράσει τον έκτο χρόνο σπουδών) ήταν 195.689. Στον αντίποδα 90.104 φοιτητές θεωρούνται μη ενεργοί, και μαζί με τους 30.207 ημιενεργούς φοιτητές (έχουν συμμετάσχει τουλάχιστον μία φορά σε εξετάσεις στην τελευταία τριετία) αποτελούν τους συνολικά 120.311 «αιώνιους φοιτητές» - το 37,6% επί του συνόλου των 319.453 εγγεγραμμένων φοιτητών. Δηλαδή ο ένας στους τρεις των εγγεγραμμένων φοιτητών είναι «αιώνιος».\nΜεταξύ των ιδρυμάτων, τις καλύτερες επιδόσεις ως προς την αποφοίτηση μέσα στην εξαετία παρουσιάζει το Αριστοτέλειο Πανεπιστήμιο Θεσσαλονίκης. Το 2009 είχε 43.199 ενεργούς φοιτητές και την ίδια χρονιά αποφοίτησαν 5.428 φοιτητές που δεν είχαν ξεπεράσει τον έκτο χρόνο σπουδών (12,6%). Τα αντίστοιχα ποσοστά του Οικονομικού Παν. Αθηνών είναι 12,2%, του Παν. Αθηνών 11,07% και του ΕΜΠ 10%. Μεταξύ των περιφερειακών ιδρυμάτων, το υψηλότερο ποσοστό έχει το «καινούργιο» Παν. Δυτικής Μακεδονίας με 12,3%. Στον αντίποδα, το χαμηλότερο ποσοστό αποφοίτησης εντός της εξαετίας έχει το Γεωπονικό Παν. Αθηνών, λόγω του μικρού ενδιαφέροντος των φοιτητών για ένα πτυχίο χαμηλών επαγγελματικών προοπτικών.\nΔιαβάστηκε 2282 φορές\tΤελευταία τροποποίηση στις Πέμπτη, 24 Μαΐου 2012 09:25


US TV: FinaleWatch: Fringe\nΤο περσινό φινάλε ανέβασε το Fringe ένα επίπεδο, από μια ενδιαφέρουσα αλλά προβλήματική σειρά, την έβαλε στην κλάση 'Amazing!'. Φέτος που είναι σταθερά μέσα στη μισή ντουζίνα των καλύτερων σειρών στην τηλεόραση, ανταπεξήλθε στις προσδοκίες; Ναι και όχι. Αλλά παραμένει amazing.\nΘα ήταν πολύ-πολύ πιο όμορφα αν το Fox είχε βρει ένα τρόπο να παιχτεί αυτό το δίωρο φινάλε σαν τηλεταινία, μέσα σε μία βραδιά δηλαδή, γιατί αυτό το σπάσιμο στα δύο σε έβγαζε κάπως από τον κόσμο που χτίζει το επεισόδιο, και πατάει λίγο φρένο στη δραματική εξέλιξη. Πολύ απλά, αυτό το φινάλε δεν ήταν σχεδιασμένο σαν δύο επεισόδια, αλλά σαν ένα- και το κόψανε στα μισά. Πολύ διαφορετικά αυτά τα δύο πράγματα.\nΣε κάθε περίπτωση, αυτό που ξεκίνησε ως μια περιπέτεια που μια ομάδα rogue X-Men τύπων εισβάλει στο εχθρικό στρατόπεδο, κατέληξε (όπως τελικά μας έχει συνηθίσει το Fringe) σε ένα δυσβάσταχτα, ορισμένες φορές, και απόλυτα προσωπικό δράμα μεταξύ ενός πολύ κλειστού γκρουπ ανθρώπων. Απλώς σε αυτό το δράμα εμπλέκονται και παράλληλες διαστάσεις, no big deal.\nΈτσι είχαμε κορύφωση σε μια σειρά από ιστορίες που χτίζονται με προσοχή και εξαιρετικό ρυθμό δύο χρόνια τώρα, δηλαδή τη σχέση του Peter με την Olivia, την άσπονδη φιλία του Walter με τον William Bell, αλλά πάνω απ'όλα την σχέση του Peter με τον Walter. Όλα είχαν τα θετικά τους και τα αρνητικά τους:\nO Peter με την Olivia ήταν εμφανές ότι εκεί πήγαινε το ζήτημα, και ήταν η τέλεια στιγμή για μπει η σχέση τους στο παιχνίδι- θα υπήρχε καλύτερη άγκυρα για τον Peter; Όμως το φιλί τους έμοιαζε λίγο βιαστικό και από το πουθενά. Παρόμοιο προβληματάκι ρυθμού και στο subplot με τον William Bell, ο οποίος νιώθω πως θα ήθελα να έχει μοιραστεί περισσότερες σκηνές με τον Walter. Ήταν μια συνάντηση two years in the making ρε γαμώτο, όσο δυνατές κι αν ήταν οι δύο τους σκηνές, ήθελα περισσότερο, ειδικά από τη στιγμή που ο William μας άφησε χρόνους.\nΌσο για τον Peter με τον πατέρα του, ΟΚ, αυτό ήταν πανηγυρικά τέλειο. Από τους δισταγμούς του Peter, τις στιγμές που μοιράστηκε με τη μητέρα του, την εσωτερική του πάλι, μέχρι την υπέροχη κατάληξη στην ατάκα "You did cross universes twice to save my life. That's gotta count for something, right;" Right!\nΤο οποίο crossing of universes μας φέρνει στην τελευταία εκκρεμότητα, που είναι και big one. Olivai, meet Olivia. Η σκηνή της μάχης τους ήταν η τελευταία προσθήκη στη λαμπρή παράδοση one-on-one, woman-on-woman uber-physical σκηνών ξύλου που εγκαινίασε το season 3 finale της Buffy (Buffy! Faith! Το τραπεζάκι!), συνέχισε ο JJ με την επεισοδιάρα που έκλεισε τη 2η σεζόν του Alias (Sydney! EvilFrancie! Ο καθρέφτης!) και της έδωσε να καταλάβει ο Tarantino στο πρώτο μέρος του Kill Bill (Uma! Oprah-- εχμ, Vivica! Κι άλλο τραπεζάκι!). Το γαμάτο twist εδώ βέβαια ήταν ότι η Anna Torv έπαιζε ξύλο με τον εαυτό της, το οποίο δίνει στο entry του Fringe μπόλικους cult points.\nBy the way, η Anna Torv μας άρεσε; Εμένα ναι, γιατί όπως σε όλη τη σειρά ως τώρα, αρνήθηκε να ξεπέσει σε εμφανείς ερμηνευτικές μανιέρες. Όποιος ηθοποιός παίζει δίδυμους ή κλώνους ή whatever, κάνει τον έναν τόσο εμφανώς και γελοιωδώς EEEEVEHL που καταντάει χιουμοριστικό. Η Torv άφησε τις διαφορές να είναι subtle. Τόσο, που αρκούσε ώστε η τελική ανατροπή να έχει βάση και να πείθει.\nΗ οποία τελική ανατροπή, wow, right; ΟΚ, φαντάζομαι έπρεπε να το περιμένουμε ότι θα γινόταν κάτι τέτοιο, θέλω να πω, ποιο το νόημα να έχεις δύο ολόιδιους χαρακτήρες στον ίδιο χώρο αν δεν πρόκειται να χρησιμοποιήσεις με κάποιο τρόπο αυτή τη χρυσή ευκαιρία; Αλλά και πάλι- whoa. Όχι μόνο το κλείσιμο ήταν κάργα depressing για μια -πλέον- φυλακισμένη Olivia, αλλά κάνει τον πόλεμο των δύο πλευρών ακόμα πιο προσωπικό από ό,τι ήταν ως τώρα. (Φαντάσου.)\nΚαι όπως και η περσινή εμφάνιση του William Bell στο φινάλε έθεσε τις βάσεις για μια εξαιρετική 2η σεζόν, αυτή η ανταλλαγή Ολιβιών ανάμεσα στα δύο σύμπαντα θέτει τις βάσεις για μια καθηλωτική 3η. Awesome.\nHellboy 7:28 μ.μ., Μαΐου 21, 2010\n" Όμως το φιλί τους έμοιαζε λίγο βιαστικό και από το πουθενά."\nΔεν ήταν. Ήταν η συνέχεια του παραλίγο φιλιού ενός επεισοδίου, του ραντεβού που χάλασε πριν αρχίσει και γενικά κάτι που φαινόταν ότι θα γίνει στο μεγαλύτερο μέρος της σεζόν αλλά πάντα κάτι το χάλαγε. Και τώρα που έκαναν γνωστά τα αισθήματά τους αυτό που πάει στραβά το ξέρουμε μόνο εμείς οι τηλεθεατές.\ndark tyler 7:40 μ.μ., Μαΐου 21, 2010\nΌχι, δεν εννοώ ότι δεν κόλλαγε ή ότι ήρθε αντίθετα με τη ροή της σεζόν, φυσιολογικότατο ήταν ως εξέλιξη. Απλά μέσα στην ίδια εκείνη σκηνή μου φάνηκε κάπως βιαστικό. Και αυτό και η σκηνή. Anyway, δεν είναι πολύ ισχυρή άποψη όπως και νά'χει, απλά μια αίσθηση. Δε μου χάλασε τίποτα.\nMo5hP3t3R 8:45 μ.μ., Μαΐου 21, 2010\nΑ-Ψ-Ο-Γ-Ο επεσόδιο. Η μυθολογία όσο πάει γίνεται και καλύτερη (αν και κρίμα που χάσαμε τον WB γιατί ήταν καθηλωτικά cool σαν χαρακτήρας "έχω περάσει άπειρες φορές ανάμεσα στα δύο σύμπαντα, το κορμί μου είναι όσες ατομικές βόμβες όσα και τα αστέρια" ΡΙΣΠΕΚΤ) και μακάρι να κρατήσει αυτή η ορμή και στην επόμενη σεζον.\nPS: Το One του Jet Lee μου θύμησε το Torn-on-Torv ξυλίκι :p\nΤΖΩΤΖΙΟΥ 8:59 μ.μ., Μαΐου 21, 2010\nΣτη φάση λίγο πριν το σκάσιμο της χειροβομβίδας φωσφόρου, με τις δύο Ολίβιες κοντά στον Ουόλτερ (που, από τη στιγμή που δεν βλέπεις τι έγινε, είναι πλέον κλασικό και πολυπαιγμένο πως ο «λάθος» σωσίας θα πάρει τη θέση του «σωστού» :) συγχύστηκα πάρα πολύ! Προσμένω 3η περίοδο.\ndark tyler 9:01 μ.μ., Μαΐου 21, 2010\n"έχω περάσει άπειρες φορές ανάμεσα στα δύο σύμπαντα, το κορμί μου είναι όσες ατομικές βόμβες όσα και τα αστέρια"\nΤέλειο, τέλειο, απλά τέλειο.\nHellboy 9:09 μ.μ., Μαΐου 21, 2010\nΚαι έχει και ενωμένα τα δάχτυλα όπως ο Σποκ!\nΑνώνυμος 11:06 μ.μ., Μαΐου 21, 2010\nΡε γαμώτο 2 σαιζόν χτίζεται αυτή η αναμονή για τη συνάντηση των δύο, ου-ιλιαμ/ολτερ, και τελικά είδαμε μια πολύ fringe εκδοχή των Statler and Waldorf. Όχι ότι με χάλασε το επεισόδιο. Μια χαρά φριντζάρα ήταν, αλλά είχε και το καραπροφανές του με την Ολίβια, και κανα δυο άλλα που δεν συφμωνούν με την συγκλονιστική σαιζόν.\nΑν δεν έδειχνε την Ολίβια να ακούει την εντολή τάχαμου και να φεύγει, ίσως η επόμενη σκηνή που την βλέπεις πάνω απ' τον Μπέλι, να μην ήταν τόσο προφανής.\nΑν και μάλλον έκανε κρα απ' τη στιγμή που έβαψε το μαλλί και υπήρχαν πλέον δύο πανομοιότυπες.\nΣαν ιδέα βέβαια για ακόμη μια φορά είναι μπροστά η σειρά, εκτέλεση, τα σχέδια, γκάτζετς και άλλες χαζολεπτομέρειες, αλλά εκτός απ' την φοβερή τελευταία σκηνάρα, κάτι flat υπήρξε.\nOh well. Ήταν τόσο κάβλα η σαιζόν, που απλά αναμένω για τρίτη.\nΚαλύτερο επεισόδιο της σαιζόν, παραδόξως, δυσκολεύομαι να επιλέξω, αλλά καταλήγω σε εκείνο με την άσπρη τουλίπα, που μπορεί και να ήταν η πιο τέλεια σκηνοθετημένη ιδέα της σαιζόν. Από ό,τι έπαιξε φέτος.\nHellboy 12:13 π.μ., Μαΐου 22, 2010\nBtw, τα εναλλακτικά εξώφυλλα στο δωμάτιο του Πήτερ.\nnat 2:28 π.μ., Μαΐου 22, 2010\nΚάποιος πρέπει να κάνει μια λίστα με τις διαφορές των universes. Μου φάνηκε ότι είδα και φωτογραφία του JFK με άσπρα μαλλιά στο γραφείο του Walternate, ε?\nΔίνω πίσω την Olivia για να επιστρέψει ο Charlie πάντως.\ndark tyler 3:53 π.μ., Μαΐου 22, 2010\nΚαλύτερο επεισόδιο της σαιζόν, παραδόξως, δυσκολεύομαι να επιλέξω, αλλά καταλήγω σε εκείνο με την άσπρη τουλίπα\nΑνώνυμος 4:16 π.μ., Μαΐου 22, 2010\nΕκείνο που έπαιζε ο ρόμποκοπ. Που γυρνούσε συνεχώς το χρόνο πίσω, στο βαγόνι του τραίνου.\nΟ Ουόλτερ τού είπε ότι ψάχνει ένα σημάδι απ' το Θεό κ.λπ., και άνοιξε το γράμμα στο τέλος και είδε μέσα το σχέδιο της τουλίπας στο λευκό χαρτί.\ndark tyler 4:44 π.μ., Μαΐου 22, 2010\nCotsos 11:17 π.μ., Μαΐου 22, 2010\nΚι όλα αυτά από τον Akiva Goldsman!\ndark tyler 2:21 μ.μ., Μαΐου 22, 2010\nΠώς δεν το είχαμε σχολιάσει αυτό μέχρι τώρα; Απίστευτο;\nHellboy 2:42 μ.μ., Μαΐου 22, 2010\nΓια να μην το γρουσουζέψουμε μάλλον. Δηλαδή δεν είναι λίγο σεναριογράφος που απεχθανόσουν στο σινεμά σε αυτήν τη σειρά να είναι και σκηνοθέτης και να σου αρέσει.\nΤο ξυπνητήρι της εναλλακτικής Olivia, πόσο άψογο!\nΓια τον Walter βρήκαν μόνοι τους το Walternate. Για την Olivia; Altivia; Red Olivia ; Ποιος έχει ένα πραγματικά καλό παρατσούκλι;\nΑνώνυμος 4:03 μ.μ., Μαΐου 22, 2010\nHead Honcho 4:30 μ.μ., Μαΐου 22, 2010\nFauxlivia (Foxlivia???? haha), Bolivia.\nΑπο τη στιγμή που και η Olivia τα έβαψε κοκκινωπά τα μαλλιά της ήταν σίγουρο οτι θα γινόταν η αλλαγή πολύ πιο λογικό απο το "φτιάξαμε κλώνο Sydney" και πιο λογικό εφόσον πλέον ξέρουν για τους shape shifters στο "δικό μας" σύμπαν.\nΓια την Olivia όμως έχω 2-3 αντιρρήσεις. Πέρασε το πρώτο σχεδόν μισό της 1ης περιόδου σε ενα tank (στενό μέρος, μαγιουδάκι κτλ), θα έπρεπε να είχε συνηθήσει το Isolation μέχρι τώρα. Επίσης το πρόβλημα που είχε και δεν μπορούσε να περάσει στο δικό μας σύμπαν ήταν οτι είχε και 3 άτομα μαζί της (τον Bell, Walter και Peter) και δεν θα είχε αρκετή δύναμη και για τους τρείς, όμως τώρα είναι μία - duh, instant teleportation darling.\nΚαι τα ερωτήματα που μένουν για την 3η season:\n- Πώς θα επιστρέψει η Olibia.\n- Πώς θα καταλάβουν οτι είναι ψεύτικη η άλλη\n- Γιατι να μην εμπιστευτούμε τον Sam Weiss?\n- Τι απέγινε το pattern? Το ξεχάσαμε εντελώς?\n- Observers = aliens? (μάλλον για 4η season αυτό)\ndark tyler 4:38 μ.μ., Μαΐου 22, 2010\nΝαι, κι εγώ πιστεύω πως οι Observers θα παραμείνουν σχετικά περιφερειακοί στη μυθολογία μέχρι αρκετά αργά στο παιχνίδι. Βασικά κάτι σαν deus ex machina, αλλά δε θα είναι ex machina γιατί τους έχουμε να κόβουνε βόλτες από το 4ο επεισόδιο της σειράς, και έτσι θα λέμε τότε τι θεοί που είναι οι τύποι που τρέχουν το Fringe. (Έχω έρθει από το μέλλον.)\nΤο Fauxlivia γαμάει.\nHead Honcho 6:40 μ.μ., Μαΐου 22, 2010\nΑπλώς ελπίζω το crossover να μην είναι τίποτα πάλι του στύλ "Το hatch είναι ανέκδοτο αν ξέρατε αυτά που ξέρω" και πάνε πέρα δώθε σε διαστάσεις. Το fringe έχει προς το παρόν πιο συγκρατημένη μυθολογία χωρίς πολλά πολλά αόριστα πράγματα (εκτός των observers).\nΤο doohickey που θέλει τον peter για μπαταρία όμως δεν το ανάλυσε κανένας; Αλλο ένα mcguffin ή τίποτα παραπάνω;\ndark tyler 6:48 μ.μ., Μαΐου 22, 2010\nΌπως λες είναι αρκετά μαζεμένη η μυθολογία ως τώρα, οπότε εμπιστεύομαι αυτούς τους showrunners ότι δε το αφήσουν να γίνει του Lost εκεί μέσα.\nΤο άλλο που ρωτάς είναι κάτι που όντως έχει σχολιαστεί ελάχιστα. Στο μυαλό μου εγώ έφερα κάτι σαν αυτό το ματαζφλάρι που χρησιμοποίησε ο Magneto στο X-Men το πρώτο. Το αν θα ξαναπαίξει ρόλο στο μέλλον θα φανεί, και δεν αποκλείεται από τη στιγμή που το παράλληλο σύμπαν παραμένει τόσο έντονα in play.\ngeorgethebeast 6:50 μ.μ., Μαΐου 22, 2010\nekei poy emeina htan ta comics pou htan sto toixo me to red lantern red arrow proti mouri mazi me tous justice league america(den katafera na do kathara!\nHead Honcho 8:54 μ.μ., Μαΐου 22, 2010\nΓια τις φωτογραφίες. Αλλά το προφανές οτι χρησιμοποιούνται τα κόμικς σαν πίνακες ζωγραφικής...(χμμ)? Επίσης weird theology fact αν είναι "ελαφρώς" διαφορετικό το σύμπαν εκεί τότε αυτοί πιστεύουν στο Διάολο?\nHellboy 9:37 μ.μ., Μαΐου 22, 2010\nΈχω βάλει ένα λινκ πιο πάνω.\nCotsos 10:53 μ.μ., Μαΐου 22, 2010\nΤα blueprints πάντως του μηχανήματος βρωμούσαν Rambaldi από μακρυά. :P\nHead Honcho 11:33 π.μ., Μαΐου 23, 2010\nΠερισσότερο γούσταρα το φυλλαδιάκι των Observers που είχε και το Πέτρακα με τα καπνίζοντα μάτια.\nMo5hP3t3R 1:46 μ.μ., Μαΐου 23, 2010\nΓια όσους καίγονται για παραπάνω λεπτομέρειες, εδώ θα βρείτε όλες τις εμφανίσεις των observers, easter eggs και τι σιμαίνουν οι εικόνες που βάζει πριν κόψει σε break....\ndark tyler 2:42 μ.μ., Μαΐου 23, 2010\nΞέρεις πάντα ότι μπορείς να βασίζεσαι στο ίντερνετ για κάτι τέτοια.\nHead Honcho 2:48 μ.μ., Μαΐου 23, 2010\nΤο αλφάβητο (τα σύμβολα σφήνα του κάθε break) το έχουν βρεί, είναι στο fringepedia.net (χωρίς προφορά Ted).\nΣτο τελευταίο είχαμε το "Don't trust sam WEISS" το οποίο βγαίνει απο το πίνακα του walternate+τα συμβολα.\nΤΖΩΤΖΙΟΥ 10:57 μ.μ., Μαΐου 23, 2010\nΠράγματι, τα φολίβια/fauxlivia (το ίδιο είναι) των ανώνυμου & Ditikos είναι άψογα.\nΜέχρι βέβαια να ξεμπερδέψουμε μια και καλή (διότι θεωρώ πως θα υπάρχει κορύφωση με πιθανό το θάνατό της δια χειρός Peter) μαζί της, και να γίνει Oblivia.\nMo5hP3t3R 9:17 μ.μ., Μαΐου 24, 2010\nKai meta tha fame oloi mazi Kolyvia :p\nThan Blu 2:46 μ.μ., Μαΐου 26, 2010\nΩστε το West Wing εχει φτασει στην 11η σεζον του εκει ε?\nΑυτο ηταν το πρωτο που προσεξα και το δευτερο οτι παρολη την 20years πιο μπροστα τεχνολογικη εξελιξη, χρησιμοποιουν επιδεικτικα windows 7 :P\ndark tyler 2:48 μ.μ., Μαΐου 26, 2010\nΑναρωτιέμαι αν θα το γράφει ακόμα ο Aaron Sorkin ή αν θα έφυγε και σε εκείνο το σύμπαν στο τέλος της 4ης σεζόν. Επίσης: black president! Αναρωτιέμαι αν στο alt-universe υπάρχει το 24. :p\nAlien_Dwarf 10:49 μ.μ., Μαΐου 27, 2010\nTo είχα αφήσει το Fringe στο 1x05 όταν είχε αρχίσει, και με έπρηζαν συνέχεια φέτος ότι πρέπει να το ξαναπιάσω. Ε με έπεισαν, και εξεπλάγην. Αρκετά καλή αλλά άνιση η 1η σαιζόν, με τα 3 τελευταία εξαιρετικά. Αλλά η 2η ήταν άλλο πράγμα. Πέρα από 2-3 μέτρια επεισοδιάκια, ήταν πραγματικά επική! Καταπληκτικό φινάλε, φοβερό το χτίσιμο της μυθολογίας και -δείτε Lindelocusηδες πόσο εύκολο είναι!- μου αρέσει πάρα πολύ πως μοιράζουν τις απαντήσεις με το μυστήριο. Must του χρόνου πια.\ndark tyler 10:55 μ.μ., Μαΐου 27, 2010\nΣε αντίθεση με το Alias και το Lost που προχώραγαν χωρίς κανένα σχέδιο, το ωραίο με το Fringe είναι ότι είναι μαζεμένο. Η μυθολογία δεν είναι ανεξέλεγκτη, κάνει focus σε συγκεκριμένα πράγματα κάθε φορά και κλείνει ικανοποιητικά το κάθε σετ ερωτηματικών. Ακόμα κυριότερα, το να σε εκπλήξει δεν είναι αυτοσκοπός. Ο Jeff Pinkner που τρέχει τη σειρά μοιάζει να προτιμά να καθηλώνει με το δράμα και με τη δράση και με το άπλωμα της φαντασίας στην οθόνη, παρά με το να πυροβολάει το ένα twist μετά το άλλο. Πολύ-πολύ ικανοποιητική σειρά και, όπως λες κι εσύ, έχει γίνει πλέον must-see.\nAlien_Dwarf 11:55 μ.μ., Μαΐου 27, 2010\nA (το θυμήθηκα όσο έπλενα πιάτα :P ) κι ένα Emmy για τον John Noble παρακαλώ. Ο άνθρωπος ΚΕΝΤΑΕΙ, καταπληκτικός κάθε δευτερόλεπτο που βρίσκεται στην οθόνη. Εκπλήσσομαι που δεν είχε ούτε υποψηφιότητα πέρσι, ελπίζω φέτος να νιώσουν. Δύο κενές θέσεις έμειναν με την έξοδο του Boston Legal, άντε καμάρια μου αποδείξτε ότι βλέπετε τηλεόραση.\ndark tyler 12:30 π.μ., Μαΐου 28, 2010\nΔε θα πόνταρα ποτέ σε ανάδειξη skiffy, αυτό όποτε συμβαίνει είναι εξαίρεση και μάλιστα σπανιότατη.\nAlien_Dwarf 12:34 π.μ., Μαΐου 28, 2010\nΑ ναι, είχα ξεχάσει την αλλεργία στα sci-fi. Δεν πειράζει, έχει πάρει το Emmy στις καρδιές μας. :)\nCynic Bastard 7:40 μ.μ., Μαΐου 30, 2010\nΓια τις διαφορές μεταξύ του δικού μας και του παράλληλου σύμπαντος στο Fringe:\nOne Man Show 1:31 π.μ., Ιουνίου 15, 2010\nmeta apo ena megalo diastima pou to eixa afisei sta tsakidia (s01_e08) mesa se 3 meres ekana catch-up k eimai updated mexri kai to teleftaio tis s02.\ngenika exo na po oti maresei to Fringe, alla kirios otan afto asxoleitai me tin kiria istoria tou kai oxi me mikres istories edo kai ekei...\nmeta to telos tis defteris season, evelpisto na epikedrothei sta 2 simpada oloklirotika... gia na doume, ti tha doume!


Κώδικας ένδυσης στα Ελληνικά Καζίνο-Τι απαγορεύεται και που…… – Casinonews.gr\nΚώδικας ένδυσης στα Ελληνικά Καζίνο-Τι απαγορεύεται και που……\nΣτην Ελλάδα υπάρχουν 9 πραγματικά καζίνο τα οποία μερικά από αυτά ιδρύθηκαν στην δεκαετία του 70 με στόχο την τόνωση του τουρισμού και την προσέλκυση μεγάλων διεθνών ονομάτων από τον καλλιτεχνικό και επιχειρηματικό χώρο. Οι πρώτες δεκαετίας της Ελλάδας μετά τον Β’ Παγκόσμιο πόλεμο ήταν ιδιαίτερα δύσκολες, οι οικονομικές ευκαιρίες ήταν ελάχιστες, γι’ αυτόν τον λόγο οι ιδέες και έννοιες όπως μόδα, τουρισμός και καλή ζωή απευθύνονταν μόνο στην ανώτερη κοινωνική τάξη.\nΌλες οι υπηρεσίες και οι κανονισμοί των καζίνο είναι εισαγόμενοι, δηλαδή τα πραγματικά Ελληνικά καζίνο που βρίσκονται στην χώρα αυτή την στιγμή έχουν αντιγράψει, συνήθειες, πρωτόκολλα και κανόνες των Ευρωπαϊκών καζίνο, ακόμα και τα στελέχη που ήρθαν να οργανώσουν τα καζίνο της χώρας μας στις περισσότερες περιπτώσεις ήταν και αυτοί Ευρωπαίοι που ήρθαν στην Ελλάδα με ακριβά συμβόλαια προκειμένου να μεταφέρουν την τεχνογνωσία τους στην Ελλάδα.\nΈνα μεγάλο κεφάλαιο στον χώρο των καζίνο όπως καταγράφει το vegasmaster.com, είναι η μόδα στα καζίνο και οι κώδικες ντυσίματος το λεγόμενο dress code στα Αγγλικά. Η πλειονότητα των καζίνο επιτρέπει συγκεκριμένη αμφίεση στους χώρους τους. Τα πανάκριβα καζίνο στο Μόντε Κάρλο για παράδειγμα έχουν πολύ συγκεκριμένους κανονισμούς για άντρες και γυναίκες αντίστοιχα.\nΣτην Ελλάδα τα πράγματα δεν είναι τόσο αυστηρά ωστόσο αν κάποιος είναι πρόχειρα ντυμένος σε καμία περίπτωση δεν θα του επιτραπεί η είσοδος στους χώρους του καζίνο. Τα πρώτα χρόνια λειτουργίας του καζίνο της Πάρνηθας ο κώδικας ντυσίματος ήταν υπερβολικά αυστηρός, στους άντρες επιβάλλονταν να φορέσουν κοστούμι με γραβάτα απαραιτήτως ενώ οι γυναίκες που θα συνόδευαν έπρεπε να είναι ντυμένες με τουαλέτα, τα χρόνια εκείνα μάλιστα οι επισκέπτες όφειλαν να επιδεικνύουν πως διαθέτουν ένα ελάχιστο εγγυημένο εισόδημα. Ο λόγος όλων αυτών των κανονισμών ήταν ένας, η εταιρεία που διαχειρίζονταν το καζίνο επιθυμούσε να δημιουργήσει ένα εκλεπτυσμένο περιβάλλον για τους παίκτες.\nΗ ίδια επίσημη αμφίεση επιβάλλεται επίσης και στους εργαζόμενους του καζίνο ενώ οι περισσότεροι εργαζόμενοι έχουν περάσει ειδικά σεμινάρια για το πώς πρέπει να συμπεριφέρονται στους επισκέπτες και στους τουρίστες του καζίνο.\nΣτην ίδια φιλοσοφία βασίστηκαν και τα επόμενα καζίνο που ιδρύθηκαν στην Ελλάδα. Στο καζίνο Λουτρακίου για παράδειγμα απαγορεύει την είσοδο σε άντρες που φορούν βερμούδα και γι’ αυτόν τον λόγο αν κάνετε το λάθος να πάτε με κοντό παντελόνι στο καζίνο αυτό που πρέπει να κάνετε είναι να επισκεφθείτε την γκαρνταρόμπα όπου θα σας δανείσουν ένα παντελόνι. Αν τώρα κάνετε την εμφάνισή σας στο καζίνο φορώντας σαγιονάρες τότε κατά 99% θα σας απαγορευτεί η είσοδος καθώς πρέπει να φοράτε υποδήματα. Σήμερα μπορείτε να πάτε σε ένα καζίνο της Ελλάδας φορώντας ένα καλό παντελόνι και ένα πουκάμισο, η γραβάτα πλέον δεν είναι απαραίτητη, η νόμοι έχουν χαλαρώσει και το ντύσιμο smart casual είναι πλέον αποδεκτό. Οι κοπέλες είναι πάντα πιο προσεγμένες ακόμα και στην καθημερινότητά τους οπότε με μία καλή εμφάνιση δεν υπάρχει περίπτωση να αντιμετωπίσουν κανένα πρόβλημα.\nΚατά τους καλοκαιρινούς μήνες τα καζίνο που βρίσκονται στα νησιά της Ελλάδα (Ρόδος, Σύρος και Κέρκυρα) και δέχονται μεγάλο αριθμό τουριστών οι παίκτες μπορούν να εισέλθουν σε αυτά έχοντας πιο ατημέλητη εμφάνιση, κάτι τέτοιο βέβαια ισχύει μόνο κατά τις πρωινές ώρες λειτουργίας των συγκεκριμένων καζίνο. Σε καμία περίπτωση δεν πρέπει να σας αγχώνει το «ντύσιμο απαιτείται σε ένα καζίνο», τα πράγματα πλέον δεν είναι πολύ αυστηρά, η μόδα στα καζίνο έχει γίνει πιο casual, ναι σίγουρα υπάρχει ένας κανονισμός αλλά δεν απαιτείται να φορέσετε γραβάτα ή τουαλέτα. Καζίνο σημαίνει διασκέδαση και παιχνίδι, η ιδανική συμβουλή γι’ αυτήν την περίπτωση είναι πως ντυθείτε όπως όταν πάτε σε ένα καλό εστιατόριο το βράδυ. Καλή εξόρμηση λοιπόν στα καζίνο της χώρας!\nΟι Τετάρτες ανήκουν στο Καζίνο Λουτρακίου και στα τουρνουά πόκερ του


Αριθμοί: Κύμη – Πανιώνιος - panionianea.gr Αριθμοί: Κύμη – Πανιώνιος - panionianea.gr\nHome > ΜΠΑΣΚΕΤ > Αριθμοί: Κύμη – Πανιώνιος\nΑπό την ιστοσελίδα του ΕΣΑΚΕ:\nΚύμη και Πανιώνιος Βίκος Cola θα τεθούν αντιμέτωποι για 2η φορά στο πλαίσιο της Stoiximan.gr Basket League και μετά το δραματικό παιχνίδι που έγινε στις 2 Δεκεμβρίου στο κλειστό της Αρτάκης. Η Κύμη είχε επικρατήσει μετά από παράταση με 92-91.\nΣτο παιχνίδι του πρώτου γύρου η ομάδα της Εύβοιας είχε σημειώσει τη νίκη που αποτέλεσε την απαρχή για τη βαθμολογική «εκτόξευση» της, παίρνοντας 35 πόντους από τον Θαντ ΜακΦάντεν και 28 από τον Κάμερον Τζόουνς. Για τους κυανέρυθρους ο Βαγγέλης Σακελλαρίου είχε 24 και ο Μπορίς Νταλό 12 πόντους.\n*Με τέσσερις πόντους ο Θαντ ΜακΦάντεν θα γίνει ο 1ος σκόρερ στη 2ετή ιστορία της Κύμης στη Stoiximan.gr Basket League. Έχει 254 και μπροστά του με 257 είναι ο Σταύρος Τουτζιαράκης από την περσινή σεζόν.\n*Ο Ανδρέας Γλυνιαδάκης με μία τάπα θα μπει στην πρώτη 20άδα των μπλοκέρ του επαγγελματικού Πρωταθλήματος. Έχει 150 και μπροστά του με 151 είναι ο Δημήτρη Παπανικολάου.\n*Έξι πόντοι χωρίζουν τον Νίκο Μπάρλο από τους 2.400 στην κατηγορία.\n*Σε οχτώ από τα τελευταία εννιά παιχνίδια του Πανιωνίου Βίκος Cola, ο Βαγγέλης Σακελλαρίου είχε τουλάχιστον ένα εύστοχο τρίποντο.\n*Ο Μπορίς Νταλό είχε τουλάχιστον πέντε ριμπάουντ στα τέσσερα προηγούμενα παιχνίδια της ομάδας του.\n*Ο Τάιρον Μπρέιζελτον είχε τουλάχιστον 13 πόντους, δύο ασίστ και ένα κλέψιμο σε καθένα από τα τρία παιχνίδια του στη Stoiximan.gr Basket League.\nItem Reviewed: Αριθμοί: Κύμη – Πανιώνιος Rating: 5 Reviewed By: panionianea.gr


«Δεν επαναπαυόμαστε» - Onsports.gr\nΑλεξάνδρα Λούτση\t24 Μαρτίου 2011, 14:59\nΟλοένα και καλύτεροι θέλει να παρουσιάζονται οι παίκτες του Άρη ο Λευτέρης Σούμποτιτς, όπως παραδέχθηκε με δηλώσεις του στον ΕΣΑΚΕ.\n«Όπως είπα και στις δηλώσεις μου μετά τον αγώνα της περασμένης εβδομάδας, στόχος μας είναι να παρουσιάζουμε την ίδια εικόνα σε όλους μας τους αγώνες. Δεν πρέπει να επαναπαυόμαστε σε μια καλή εμφάνιση και αυτό που οφείλουμε να κάνουμε είναι μέσα από τις προπονήσεις να παρουσιαζόμαστε καλύτεροι από παιχνίδι σε παιχνίδι», τόνισε.\nΌσο για το… μυστικό της επιτυχίας, αυτό δεν είναι άλλο από την άμυνα: «Η άμυνα είναι αυτή που δίνει, κατά τη γνώμη μου, τις νίκες στις ομάδες και αυτό θα είναι το “κλειδί” μας στο ματς του Σαββάτου (26/03) απέναντι στον Ηρακλή. Δεν πρέπει να αφήσουμε τον αντίπαλο να κάνει το παιχνίδι του σε κανένα σημείο του αγώνα. Πρέπει να είμαστε συγκεντρωμένοι ώστε να πάρουμε τη νίκη που τόσο χρειαζόμαστε».\nΤώρα Αποκαλυπτήρια με Εφές για τον Παναθηναϊκό Superfoods


stavretta: ΕΚΤΑΚΤΗ ΑΝΑΚΟΙΝΩΣΗ - ΕΝΗΜΕΡΩΣΗ ΙΣΤΟΛΟΓΙΟΥ ΠΡΟΣ ΑΠΑΝΤΕΣ!!! ΕΠΕΙΓΟΝ ΕΠΕΙΓΟΝ ΕΠΕΙΓΟΝ!!!\nΕΚΤΑΚΤΗ ΑΝΑΚΟΙΝΩΣΗ - ΕΝΗΜΕΡΩΣΗ ΙΣΤΟΛΟΓΙΟΥ ΠΡΟΣ ΑΠΑΝΤΕΣ!!! ΕΠΕΙΓΟΝ ΕΠΕΙΓΟΝ ΕΠΕΙΓΟΝ!!!\nΟΠΩΣ ΜΑΣ ΕΝΗΜΕΡΩΣΑΝ ΕΜΠΙΣΤΟΙ ΦΙΛΟΙ ΤΟΥ ΙΣΤΟΛΟΓΙΟΥ,\nΑΥΤΗ ΤΗ ΣΤΙΓΜΗ,\nΣΤΟ ΛΙΜΕΝΑ ΤΟΥ ΠΕΙΡΑΙΑ ΠΕΡΙΜΕΝΟΥΝ ΓΙΑ ΝΑ ΞΕΦΟΡΤΩΣΟΥΝ,\nΔΙΠΥΘΜΕΝΑ ΠΛΟΙΑ ΜΕΤΑΦΟΡΑΣ ΦΟΡΤΙΩΝ ΜΕ ΠΡΟΕΛΕΥΣΗ ΙΑΠΩΝΙΑ!\nΤΑ ΔΙΠΥΘΜΕΝΑ ΑΥΤΑ ΠΛΟΙΑ (DOUBLE BOTTOM CONTAINER SHIPS), http://en.wikipedia.org/wiki/Double_bottom\nΤΑ ΣΥΓΚΕΚΡΙΜΕΝΑ ΠΛΟΙΑ ΓΕΜΙΣΑΝΕ ΘΑΛΑΣΣΙΝΟ ΝΕΡΟ ΑΠΟ ΛΙΜΑΝΙΑ ΤΗΣ ΙΑΠΩΝΙΑΣ (ΔΗΛΑΔΗ ΠΕΡΙΕΧΟΥΝ ΘΑΛΑΣΣΙΝΟ ΝΕΡΟ ΤΟ ΟΠΟΙΟ ΟΠΩΣ ΓΝΩΡΙΖΕΤΕ ΚΑΙ ΑΠΟ ΕΠΙΣΗΜΟΥΣ ΚΡΑΤΙΚΟΥΣ ΚΑΙ ΜΗ ΦΟΡΕΙΣ ΤΗΣ ΙΑΠΩΝΙΑΣ, ΕΙΝΑΙ ΙΔΙΑΙΤΕΡΩΣ ΜΟΛΥΣΜΕΝΟ ΚΑΙ ΕΠΙΚΙΝΔΥΝΟ! ).\nΔΕΝ ΠΕΡΙΜΕΝΟΥΜΕ ΤΙΠΟΤΑ ΑΠΟ ΥΨΗΛΑ ΙΣΤΑΜΕΝΟΥΣ ΣΤΟ ΛΙΜΕΝΑ ΤΟΥ ΠΕΙΡΑΙΑ ΓΙΑΤΙ ΕΙΤΕ ΕΙΝΑΙ ΑΓΝΟΕΣ ΚΑΙ ΑΡΑ ΜΕΛΛΟΘΑΝΑΤΟΙ, ΕΙΤΕ ΑΠΟΚΡΥΠΤΟΥΝ ΤΗΝ ΑΛΗΘΕΙΑ ΚΑΙ ΑΡΑ ΕΙΝΑΙ ΜΕΛΛΟΘΑΝΑΤΟΙ ΑΛΛΑ ΚΑΙ ΠΡΟΔΟΤΕΣ!\nΕτικέτες ΔΙΠΥΘΜΕΝΑ ΠΛΟΙΑ, ΕΠΕΙΓΟΝ ΕΠΕΙΓΟΝ ΕΠΕΙΓΟΝ, ΣΤΟ ΛΙΜΕΝΑ ΤΟΥ ΠΕΙΡΑΙΑ


Mi 11 Ultra : Δεν κατάφερε να επιβιώσει από ένα αυτοσχέδιο Bend Test (τεστ ανθεκτικότητας στο λύγισμα) - News by Xiaomi Miui Hellas\nΈνας κάτοχος της συσκευής από την Κίνα, προσπάθησε να κάνει ένα αυτοσχέδιο Bend Test (λύγισμα) στο Mi 11 Ultra, και κατάφερε να σπάσει την πλάτη της συσκευής.\nΗ Xiaomi παρουσίασε το Mi 11 Ultra την περασμένη εβδομάδα, και αυτό το νέο smartphone έχει λάβει πιστοποίηση IP68 για την αντοχή στο νερό και την σκόνη, και διαθέτει μια από τις καλύτερες οθόνες στην αγορά, τις καλύτερες κάμερες και κορυφαίες προδιαγραφές.\nΜία από τις καινοτομίες που έχει η συσκευή είναι και η επιπλέον οθόνη στο πίσω μέρος. Η εταιρεία είναι ιδιαίτερα περήφανη για το γεγονός ότι η οθόνη της καλύπτεται από ένα από τα ισχυρότερα προστατευτικά γυαλιά στη βιομηχανία – το Gorilla Glass Victus.\nΌμως φαίνεται ότι η αξιόπιστη και ανθεκτική κατασκευή δεν είναι τόσο ισχυρή και στην πλάτη της συσκευής. Το Xiaomi Mi 11 Ultra έχει ήδη κυκλοφορήσει στην Κίνα και ένας κάτοχος της συσκευής, αποφάσισε να δοκιμάσει την ανθεκτικότητα του smartphone με τον δικό του τρόπο.\nΠροσπάθησε να κάνει το Bend Test που συνήθως βλέπουμε από το πασίγνωστο κανάλι του JerryRigEverything στο Υutube, και το αποτέλεσμα ήταν απογοητευτικό. Κρίνοντας από τη φωτογραφία, το Mi 11 Ultra λύγισε αρκετά, με αποτέλεσμα να σπάσει η γυάλινη πλάτη του.\nΔεν ξέρουμε αν ο συγκεκριμένος επίδοξος Bend Tetser χρησιμοποίησε μόνο τα χέρια του ή αν χρησιμοποίησε κάποια άλλα δικά του αυτοσχέδια μέσα για αυτό το τεστ, αλλά είναι βέβαιο ότι πολλές φορές η βλακεία έχει και επιπτώσεις.\nΕμείς θα περιμένουμε να δούμε το πρώτο έγκριτο τεστ στο λύγισμα που θα μας παρουσιάσει το κανάλι του JerryRigEverything στο Yutube, και μετά θα κρίνουμε εάν όλα τα παραπάνω έχουν κάποια βάση αλήθειας.\nΑξίζει να σημειωθεί ότι στην Κίνα, το Mi 11 Ultra καλύπτεται από την εγγύηση MiCare, σύμφωνα με την οποία ένας κάτοχος του Xiaomi Mi 11 Ultra (και άλλων Smartphone), έχει το δικαίωμα να αντικαταστήσει την οθόνη του μέχρι και δύο φορές, ή και να επισκευάσει άλλες ζημιές που θα πάθει η συσκευή, αλλά σίγουρα δεν θα καλύπτει ζημιές λόγω “βλακείας”. Πρόκειται για μια αρκετά γενναιόδωρη προσφορά, λαμβάνοντας υπόψη ότι οι ειδικοί εκτιμούν πως το κόστος αντικατάστασης της οθόνης ανέρχεται περίπου σε 153$ και η μητρική πλακέτα στα 305$.\nΟι πωλήσεις των Mi 11 Pro και Mi 11 Ultra ξεκίνησαν στην Κίνα την περασμένη εβδομάδα, και λόγω των εντυπωσιακών χαρακτηριστικών που διαθέτουν και οι δύο συσκευές, όπως ήταν αναμενόμενο, κατάφεραν να κάνουν ρεκόρ πωλήσεων.\nTagsbend testMi 11 UltraSmartphonesxiaomi


Βελτιώνεται ο καιρός- υποχώρηση του κρύου - Meteology\tΒελτιώνεται ο καιρός- υποχώρηση του κρύου - Meteology\nΒελτιώνεται ο καιρός- υποχώρηση του κρύου\nΣταδιακή υποχώρηση του πρώτου κύματος κρύου του φετινού Χειμώνα που μόλις ξεκίνησε. Τα επόμενα 24ωρα, παρά τις συννεφιές οι οποίες θα κυριαρχούν κατά τόπους, η θερμοκρασία θα ανέβει κατά 3-5 βαθμούς, κυρίως στα νότια. Οι βροχές επιλεκτικές και τοπικού χαρακτήρα, δεν αναμένεται να δημιουργησουν κάποιο πρόβλημα. Με τα τελευταία στοιχεία, πολύ καλός θα είναι ο καιρός το Σαββατοκύριακο, με ασθενείς ανέμους και μεγάλα διαστήματα ηλιοφάνειας! Σε γενικές γραμμές, τα… χειμωνιάτικα κρύα, φαίνεται πως θα αργήσουν να ξαναεπισκεφθουν την χώρα μας, τουλάχιστον μέχρι και τις γιορτές, με το σύνολο του Δεκέμβρη να κυλάει ήπιο, χωρίς κάτι αξιόλογο. Συννεφιές και αρκετό κρύο στην ΘΕΣΣΑΛΟΝΙΚΗ σήμερα Πέμπτη, από Παρασκευή όμως τα διαστήματα ηλιοφάνειας θα μεγαλώσουν. Πιθανότητα ψιχαλισματος υπάρχει κυρίως το πρωί Παρασκευής. Η θερμοκρασία σε μικρή άνοδο ως προς τις ελάχιστες τιμές. Άνεμοι ασθενείς. Κρύο και συννεφιά και στην ΑΤΤΙΚΗ , με πολύ μικρή την πιθανότητα ψιλοβροχου. Εξασθενεί ο βοριάς ιδιαίτερα από Παρασκευή, με τα διαστήματα ηλιοφάνειας να μεγαλώνουν και την θερμοκρασία σε μικρή σταδιακή άνοδο.


Πως είναι να μένει κανείς σε μια σχέση μετά την απιστία; - www.thesprotia24.gr\nΑρχική ΥΓΕΙΑ-ΔΙΑΤΡΟΦΗ Πως είναι να μένει κανείς σε μια σχέση μετά την απιστία;\nΜπορεί μια σχέση ή ένας γάμος να συνεχίσει να λειτουργεί ακόμα κι αν ένας από τους δυο έχει απιστήσει και αυτό έχει μαθευτεί ανάμεσά τους; Στο ερώτημα απαντούν μερικά ζευγάρια τα οποία προσπάθησαν να μείνουν μαζί μετά από ένα περιστατικό απιστίας.\nΤο πρόβλημα με την απιστία δεν είναι ότι δεν συγχωρείται, αλλά κυρίως ότι δεν λησμονιέται. Ακόμη κι αν ένα ζευγάρι που περάσει αυτό το ‘δράμα’ αποφασίσει ότι θέλει να προσπαθήσει να συνεχίσει να είναι μαζί, το θέμα της απιστίας θα προκύπτει συνεχώς όταν θα δημιουργείται πρόσφορο έδαφος: σε κάθε καυγά ο ένας από τους δυο θα το θυμάται και θα το θίγει όχι απαραίτητα γιατί δεν το συγχώρησε όταν έγινε, αλλά οπωσδήποτε επειδή δεν το ξέχασε ποτέ.\nΑπό τη στιγμή που κλονίστηκε η εμπιστοσύνη, τα πράγματα θα είναι σαφώς πιο δύσκολα. Αν ο ένας από τους δυο δε σηκώσει το τηλέφωνο, αργήσει να επιστρέψει σπίτι ή λάβει ένα μήνυμα στο κινητό σε ακατάλληλη ώρα οι υποψίες θα πέφτουν πάντοτε πάνω του λόγω του ότι έχει απιστήσει στο παρελθόν, κάτι που τον κάνει μόνιμα ύποπτο: όσο ψυχοφθόρο λοιπόν είναι για εκείνον που τον απάτησαν, άλλο τόσο είναι και για εκείνον που απάτησε τελικά, αφού και οι δυο πρέπει να αντιμετωπίσουν πλέον μια διαφορετική καθημερινότητα.\nΟρισμένοι εκεί έξω είναι δογματικοί και πιστεύουν ότι ‘αν κάποιος απιστήσει μια φορά θα το ξανακάνει’ ενώ κάποιοι άλλοι κατηγορούν όσους χαλάνε για ένα λάθος μια πολύχρονη σχέση με ότι αυτό συνεπάγεται. Η αλήθεια είναι πως τίποτε από τα δυο δεν είναι απόλυτα σωστό και τίποτε απόλυτα λάθος: ανάμεσα στο κάθε ζευγάρι η πραγματικότητα είναι διαφορετική και πρέπει να βρει τον δικό του τρόπο να επιβιώσει- αν τα καταφέρει μετά από μια τέτοια κατάσταση.\nΣύμφωνα με τους ειδικούς και τους συμβούλους σχέσεων, η απιστία πρέπει να αντιμετωπίζεται με βάση την κατανόηση του γιατί κάποιος οδηγήθηκε σε αυτή, τι νόημα έχουν οι σχέσεις καθώς και τι μπορεί να έφταιξε και από τις δυο πλευρές για να διορθωθεί εάν και εφόσον θέλουν να δουλέψουν πάνω στη σχέση τους.\nΣύμφωνα με μελέτες μόνο το 16% των ανύπαντρων ζευγαριών που βρέθηκαν αντιμέτωπα με την απιστία μπόρεσαν να την ξεπεράσουν και να συνεχίσουν αρμονικά να είναι μαζί. Το ποσοστό όμως είναι μεγαλύτερο στα παντρεμένα ζευγάρια και ο λόγος είναι ότι εκεί υπάρχουν πολλά περισσότερα πράγματα που συνυπολογίζουν οι άνθρωποι πριν χωρίσουν, ανάμεσά τους τα παιδιά, η περιουσία και τα κοινά συμφέροντα φυσικά.\nΠως όμως μερικά αληθινά ζευγάρια αποφάσισαν να προσπαθήσουν να μείνουν μαζί μετά από περιστατικά απιστίας που έζησαν μέσα στη σχέση τους;\n«Και οι δυο συνειδητοποιήσαμε ποιος ήταν ο ρόλος μας μέσα στο πλαίσιο της απιστίας: Δεν επρόκειτο για πείσμα ή θυμό, αλλά εκείνη χρειαζόταν κάτι που εγώ δεν είχα συνειδητοποιήσει ότι έπρεπε να της το δώσω. Έτσι από φόβο να μου το πει, πήγε να το βρει σε κάποιον άλλον. Όταν τελικά το συζητήσαμε, εγώ κατάλαβα που ήμουν ανεπαρκής και πλέον αποφάσισα ότι ήθελα και μπορούσα να της προσφέρω αυτό που ζητούσε.»\n«Τον αγαπούσα και ήξερα ότι θα τον ήθελα πίσω αν και με είχε απατήσει. Καθίσαμε και μιλήσαμε ήρεμα και πολιτισμένα για το πώς θα το αντιμετωπίσουμε στο μέλλον ενώ παράλληλα ξαναρχίσαμε να βγαίνουμε ραντεβού. Δεν κοιτάξαμε ποτέ ξανά πίσω, αυτό θα ήταν λάθος. Δε συζητήσαμε ποτέ το γιατί με απάτησε αλλά τι θα κάνουμε στο μέλλον για να μην ξανασυμβεί κάτι τέτοια και σε εμάς στ αλήθεια λειτούργησε.»\n«Αλλάξαμε τους κανόνες που είχαμε θέσει μέχρι πρότινος μεταξύ μας: αποφασίσαμε να μην κοιτάει ο ένας το τηλέφωνο του άλλου καθώς αν πηγαίνεις γυρεύοντας για μπελάδες οπωσδήποτε θα τους βρεις. Η αλήθεια είναι πως αυτή η ελευθεριότητα που μας δώσαμε δούλεψε υπέρ μας και κερδίσαμε το παιχνίδι της εμπιστοσύνης που είχε χαθεί: έχουν περάσει 3 χρόνια από τότε που εκείνος με απάτησε και δεν το έχει επαναλάβει.»\n«Ο λόγος που με απατούσε ήταν ο εθισμός της στο ποτό: κάθε φορά που μεθούσε ήταν ευάλωτη σε κάποια περιπέτεια με έναν άντρα, όχι απαραίτητα κάτι περισσότερο από ένα one night stand. Έτσι, έθεσα τον όρο ότι δεν θα πίνει πλέον όταν βρίσκεται σε κοινωνικές εκδηλώσεις αφού δε μπορεί να χαλιναγωγήσει τον μεθυσμένο εαυτό της. Όταν είναι νηφάλια είναι ένα εντελώς διαφορετικό άτομο. Δεν μας ξανασυνέβη ποτέ έκτοτε.»\n«Προσπαθώ να μη σκέφτομαι το ότι με έχει απατήσει αλλά αρκετές φορές το βλέπω στον ύπνο μου σαν εφιάλτη και μετά δε μπορώ να ξανακοιμηθώ ολόκληρη τη νύχτα. Δε μου συμβαίνει συχνά, αλλά το υποσυνείδητό μου έχει άλλη άποψη για το τι θέλω ή δεν θέλω να θυμάμαι. Είναι το μόνο πλέον που με ενοχλεί από την απιστία του συζύγου μου και δε μπορώ να κάνω κάτι για αυτό, ούτε εκείνος. Αποφάσισα ότι πρέπει να ζω με αυτό.»\n«Στις αρχές, ήταν το πρώτο πράγμα που ανέφερε η γυναίκα μου όταν μαλώναμε για κάτι εντελώς άσχετο, όπως ας πούμε αν θα βάλουμε αυτόματο πότισμα στο γκαζόν. Της είπα ότι αν το χρησιμοποιεί συνεχώς για να πληγώνει τόσο τον εαυτό της όσο κι εμένα τότε καλύτερα να χωρίσουμε. Πράγματι χωρίσαμε για ένα διάστημα ώστε να δούμε μήπως αισθανόμαστε καλύτερα έτσι, αλλά εκεί συνειδητοποιήσαμε ότι δεν αντέχουμε αν δεν είμαστε μαζί. Από τότε που τα ξαναβρήκαμε όμως ποτέ δεν έχει ξαναναφερθεί από εκείνη.»\n«Για εμάς η απιστία ήταν καταλυτική. Όταν εκείνη με απάτησε κατάλαβα ότι δε θα μπορούσα να την ξαναεμπιστευτώ και θα ζω συνεχώς με φαντάσματα έτσι χωρίσαμε.»\n«Απάτησα τη γυναίκα μου και της το εξομολογήθηκα ο ίδιος, αφού ένιωθα πως απλώς δε μου ταιριάζει. Ένιωθα τύψεις και δε μπορούσα να το διαχειριστώ μέσα μου. Της εξήγησα ότι θα έχει απόλυτο δίκιο αν με χωρίσει απλώς είτε το κάνει είτε όχι εγώ δεν θα το ξανακάνω γιατί απλά δε μου ταιριάζει. Εκείνη με άφησε για ένα χρονικό διάστημα αλλά όταν κατάλαβε πως πράγματι συνέχισα να είμαι μόνος, τα ξαναβρήκαμε και έκτοτε δεν αντιμετωπίζουμε κανένα πρόβλημα.»\n«Όταν με απάτησε εκείνη κατάλαβα πως η απιστία δεν είναι ο λόγος για να χωρίσω αλλά το σύμπτωμα ότι κάτι άλλο συμβαίνει στη σχέση μου που την οδήγησε εκεί. Τη ρώτησα, μου απάντησε, το δουλέψαμε και τώρα προσπαθούμε να το ξεπεράσουμε.»\nΠροηγούμενο άρθροSuper League 1: Το φετινό σουξέ των Σουηδών\nΕπόμενο άρθροΚουκουλοφόροι λήστεψαν ιδιοκτήτρια καταστήματος στην Κάτω Αχαΐα


Ελαιόλαδο: «Οχι» Τσαυτάρη στις προσμείξεις - Ειδήσεις - νέα - Το Βήμα Online\nΕλαιόλαδο: «Οχι» Τσαυτάρη στις προσμείξεις\n«Το ζητούμενο είναι πώς μπορώ να βελτιώσω ποιοτικά κάτι που σήμερα κοστίζει 5 ευρώ ώστε να φτάσει να πωλείται 50 ευρώ.\n15 Μαρτίου 2014, 09:09 Ενημερώθηκε: 16 Μαρτίου 2014, 05:45\n«Το ζητούμενο είναι πώς μπορώ να βελτιώσω ποιοτικά κάτι που σήμερα κοστίζει 5 ευρώ ώστε να φτάσει να πωλείται 50 ευρώ. Διότι την καλή ποιότητα είναι διατεθειμένος να πληρώσει ο κόσμος. Κάθε σταγόνα ελαιολάδου είναι φάρμακο» αναφέρει ο υπουργός Αγροτικής Ανάπτυξης κ. Αθανάσιος Τσαυτάρης και βρίσκει συμμάχους τόσο στους βιομηχάνους (Σύνδεσμος Ελληνικών Βιομηχανιών Ελαιολάδου Τυποποίησης Ελαιολάδου – ΣΕΒΙΤΕΛ), όσο και στον τεχνικό και επιστημονικό κόσμο απέναντι στην πρόταση του ΟΟΣΑ να επιτραπεί η πρόσμειξη ελαιολάδου με σπορέλαια.\n«Θεωρώ ότι είναι λάθος να κάνουμε φθηνότερο το λάδι αναμειγνύοντάς το με σπορέλαια ώστε αντί να τρώει ο καταναλωτής λίγες σταγόνες ελαιολάδου, να τρώει ένα κιλό, που δεν κάνει καλό και στην υγεία του. Είναι λάθος δρόμος» υποστηρίζει.\nΤη θέση αυτή έρχεται να ενισχύσει και ο υφυπουργός Ανάπτυξης κ. Θανάσης Σκορδάς. Την περασμένη Πέμπτη από το βήμα της Βουλής δήλωσε ότι «η κυβέρνηση δεν προτίθεται να νομοθετήσει σε καμία περίπτωση την ανάμειξη του ελαιολάδου με άλλους τύπους ελαίων». Οπως είπε χαρακτηριστικά: «Οποιος ονειρεύεται προσμείξεις ελαιολάδων, καλά θα κάνει να το ξεχάσει».\nΣύμφωνα με τον κ. Τσαυτάρη, «αντί να ρίξεις την τιμή για τον καταναλωτή, είναι καλύτερα να του πεις «πάρε κάτι ακριβότερο και ποιοτικότερο και κατανάλωσέ το με σύνεση». Αυτός είναι ο τρόπος για να μειώσεις το κόστος. Να έχεις σύνεση στην κατανάλωση – λίγες σταγόνες στη σαλάτα φτάνουν. Είναι λάθος να του πεις: «για να καταναλώνεις πολύ – που είναι κακό και για την υγεία σου – θα στο κάνω εγώ φθηνότερο». Πώς θα στο κάνω φθηνότερο; Αναμειγνύοντας το έξτρα ποιοτικό ελληνικό ελαιόλαδο με σπορέλαια δεύτερης και τρίτης κατηγορίας. Δηλαδή ακριβώς το αντίθετο από τις προσπάθειες που κάνουμε για ακόμη μεγαλύτερη βελτίωση της ποιότητας του ελληνικού ελαιολάδου. Εμείς προσπαθούμε το έξτρα παρθένο να το κάνουμε έξτρα έξτρα παρθένο». Ο υπουργός υπογράμμισε ότι το κέρδος κρύβεται στην ποιότητα και αυτό το αποδεικνύουν επιχειρήσεις που έχουν ανεβάσει τόσο ψηλά τον πήχη ώστε φθάνουν να πωλούν το λίτρο στις αγορές του εξωτερικού ακόμη και 55 ευρώ.\nΡυθμίσεις για την ποιότητα\nΗ αξία του ελαιολάδου, όπως αναφέρει ο υπουργός, συνίσταται στην καλλιέργεια της ελιάς κατά 30% και στη μεταποίηση του ελαιοκάρπου σε λάδι κατά 70%. Παράγοντες που επηρεάζουν την ποιότητα του ελαιολάδου κατά την καλλιέργεια είναι οι καλλιεργητικές συνθήκες, το πότισμα, το κλάδεμα, οι συνθήκες συγκομιδής, αλλά και οι καιρικές συνθήκες. Κατά τη μεταποίηση σημαντικό ρόλο παίζουν ο χρόνος και η θερμοκρασία την ώρα της εκχύλισης στο ελαιοτριβείο που, σύμφωνα με τον κ. Τσαυτάρη, επηρεάζονται άμεσα από τον τρόπο αμοιβής του ελαιοτριβέα.\nΓια αυτό το υπουργείο Αγροτικής Ανάπτυξης ετοιμάζει νομοθετικές ρυθμίσεις προκειμένου να «μπλοκάρει» την υποβάθμιση που υφίσταται το ελαιόλαδο εξαιτίας της καλλιέργειας και της εκχύλισης. Η πρώτη ρύθμιση αφορά τον χρόνο συγκομιδής της ελιάς ανάλογα με τη γεωγραφική περιοχή και η δεύτερη τον τρόπο πληρωμής του ελαιοτριβείου. Οπως εξηγεί ο υπουργός, ο μοναδικός δρόμος είναι η αύξηση της ποιότητας.\n«Από την καλλιέργεια τι μπορούμε να βελτιώσουμε; Στη χώρα μας πρέπει να προσδιορίζεται με ακρίβεια πότε μπορεί να μαζεύει κανείς τον καρπό της ελιάς. Σε κάποιες περιοχές δεν πρέπει να μαζεύουμε λάδι μετά την πρώτη Νοεμβρίου. Πολύς κόσμος νομίζει ότι όσο αφήνουν την ελιά και ωριμάζει προστίθεται λάδι. Λάθος. Η ελιά από ένα σημείο και μετά δεν «μαζεύει» άλλο λάδι, χάνει νερό. Αυτό έχει ως αποτέλεσμα το τελικό προϊόν να είναι υποβαθμισμένο. Επίσης, οι ελιές δεν πρέπει να συλλέγονται σε τσουβάλια, αλλά σε τελάρα ώστε να «αναπνέουν» και να μην πιάνουν μούχλα. Μόλις μαζευτούν πρέπει να πάνε στο ελαιοτριβείο και όχι να παραμένουν έξω στον ήλιο σε τσουβάλια» υπογραμμίζει ο κ. Τσαυτάρης.\nΟσον αφορά την εκχύλιση, όπως επισημαίνει ο υπουργός, για να βελτιωθεί η κατάσταση θα πρέπει να αλλάξει ο τρόπος πληρωμής του ελαιοτριβέα.\n«Σήμερα πληρώνουμε τον ελαιοτριβέα ποσοστιαία, με λάδι. Ετσι, έχει κάθε λόγο να βγάλει περισσότερο λάδι ώστε να πάρει περισσότερα λίτρα. Αρα το παιδεύει σε υψηλές θερμοκρασίες για να πάρει ακόμη και τα πυρηνέλαια. Θα το αφήσει πολλή ώρα στην εκχύλιση, θα κάνει τρεις φάσεις εκχύλισης αλλά στο τέλος το λάδι που βγάζει δεν είναι έξτρα παρθένο» τονίζει ο κ. Τσαυτάρης.\nΣτα χνάρια της γιαγιάς Καλυψούς\nΜε εφόδιο τις αξίες της γιαγιάς Καλυψούς, η οποία είχε αφιερώσει τη ζωή της στον αρχαίο ελαιώνα της Μάκρης, τα εγγόνια της συνεχίζουν την καλλιέργεια των υπεραιωνόβιων δέντρων (τουλάχιστον 800 ετών). Καλλιεργούν περισσότερες από 1.000 ελιές και εφαρμόζουν τις ίδιες παραδοσιακές μεθόδους συγκομιδής που ακολουθεί η οικογένεια εδώ και τέσσερις γενιές, με βάση τις αρχές της βιολογικής γεωργίας.\nΤο ελαιόλαδο του αγροκτήματος «Calypso» πωλείται στο εξωτερικό προς 12,5 ευρώ το μισό λίτρο. Στόχος, σύμφωνα με τον 32χρονο εθνοβιολόγο και βοτανολόγο κ. Παύλο Γεωργιάδη, είναι ο συνδυασμός της επιχειρηματικής εξωστρέφειας με τη βαθιά γνώση των τοπικών παραδόσεων της ελαιοκομίας.\nΤο success story της Κρήτης\nΗ οικογένεια Βασιλάκη παράγει ελαιόλαδα στο κτήμα της, στο Μιραμπέλλο της Κρήτης, από το 1865. Με πολλά διεθνή βραβεία για την ανώτερη ποιότητά τους, τα εξαιρετικά παρθένα ελαιόλαδα του Κτήματος Βασιλάκη, βιολογικά και συμβατικά, έχουν βρει μια θέση στα ράφια πολυτελών καταστημάτων, όπως στο γκουρμέ τμήμα του γνωστού πολυκαταστήματος Galeries Lafayette όπου πωλούνται από 30 ευρώ ως 55 ευρώ το λίτρο.\nΣήμερα, εξάγονται σε 16 χώρες, ενώ η οικογένεια βρίσκεται σε συζητήσεις και με τα Harrods. Μάλιστα, εν μέσω κρίσης, το 2013, η τάση στις πωλήσεις της εταιρείας ήταν αυξητική.\nΟπως αναφέρει η κυρία Ειρήνη Βασιλάκου, η συγκομιδή του ελαιοκάρπου, τόσο από την οικογένεια Βασιλάκη όσο και από τους 3.500 παραγωγούς της περιοχής με τους οποίους συνεργάζονται, ξεκινά κάθε χρόνο γύρω στις 15 Νοεμβρίου. Η παραγωγή την περίοδο 2012-2013 έφτασε τους 1.500 τόνους ελαιολάδου.\nΔύο εκπαιδευτικοί στον ελαιώνα\nΕύγεστο και πολυβραβευμένο, εξαιτίας της εξαιρετικής του ποιότητας, το ελαιόλαδο του Αγροκτήματος Ειρήνης Πλωμαρίου έχει κατακτήσει τις διεθνείς αγορές. Με εξαγωγές σε Ιαπωνία, Σκανδιναβικές χώρες, Γερμανία, Σουηδία κ.α. η οικογένεια των εκπαιδευτικών Νίκου και Μύρτας Καλαμποκά και των τεσσάρων παιδιών τους αισθάνεται υπερήφανη για το αποτέλεσμα των προσπαθειών τους.\nΗ οικογενειακή επιχείρηση ξεκίνησε το 1996 με 2.800 δέντρα. Σήμερα νοικιάζουν αγροκτήματα με άλλα 20.000 δέντρα και παράγουν ετησίως 30 και 40 τόνους βιολογικό έξτρα παρθένο ελαιόλαδο. «Δεν ρίχνουμε ούτε βιολογικά φάρμακα. Ακολουθούμε τις τεχνικές των παππούδων μας» τονίζει ο κ. Καλαμποκάς. Το ελαιόλαδο του Αγροκτήματος Ειρήνης Πλωμαρίου πωλείται από 15 ευρώ στο αεροδρόμιο της Αθήνας ως και 20 ευρώ στην αγορά της Ιαπωνίας.\nΟπως επισημαίνει, «το μάζεμα του καρπού ξεκινά στις αρχές Νοεμβρίου με την άγουρη ελιά να κόβεται απευθείας από το κλαδί , αφού της «απαγορεύουμε» να πέσει στο χώμα. Την ίδια μέρα φτάνει στο λιοτρίβι όπου με ψυχρή έκθλιψη συλλέγουμε τον χυμό της. Οσες ελιές πέσουν στο χώμα ανήκουν στα ζώα και στα πουλιά που διαβιούν στα κτήματά μας». Το ελαιόλαδο που παράγει η οικογένεια έχει αποσπάσει περισσότερα από 30 διεθνή βραβεία ποιότητας.


Εξυπηρετεί και εθνικούς σκοπούς το Μακεδονικό Λαογραφικό Μουσείο Γουμένισσας - goumenissa.info - Ιστοσελίδα για τη Γουμένισσα Παιονίας Κιλκίς\nΕξυπηρετεί και εθνικούς σκοπούς το Μακεδονικό Λαογραφικό Μουσείο Γουμένισσας\nΗ Γουμένισσα μπορεί να καυχιέται για τα κρασιά και τις φυσικές της ομορφιές, για το ιστορικό της παρελθόν και τη μουσική της παράδοση, όμως αυτό που κάνει ιδιαίτερα περήφανους τους κατοίκους της είναι το Μακεδονικό Λαογραφικό Μουσείο της πόλης.\nΜακεδονικό γιατί απέχει λίγα χιλιόμετρα από τον τόπο που γεννήθηκαν και βασίλευσαν οι Μακεδόνες, Ελληνες βασιλείς Φίλιππος και Αλέξανδρος. Λαογραφικό γιατί με τα εκθέματα που παρουσιάζονται σ' αυτό, αποτυπώνεται η ιστορία και η ζωή των προγόνων μας. Αλλωστε η ίδρυσή του έγινε για εθνικούς σκοπούς. Με τα εκθέματα, που χρονολογούνται πριν από 100 έως 300 χρόνια, σε μια νευραλγική θέση της βόρειας παραμεθορίου της χώρας μας, αποδεικνύεται περίτρανα σ' όλη την παγκόσμια κοινότητα η ελληνικότητα του τόπου αυτού. Αυτό επιτυγχάνεται με τη θεματολογία των εκθεμάτων, τις παραστάσεις επί των αντικειμένων, τις επιγραφές σε μια και μόνη γλώσσα, την ελληνική.\nΟμως, με το μουσείο αυτό επιβεβαιώνεται κι ένα άλλο γεγονός, που το συναντούμε συχνά στην ελληνική ιστορία και ευτυχώς δεν χάθηκε η παράδοση. Εμπνευστής και δημιουργός του είναι το ζεύγος Χρίστου και Αικατερίνης Αλευρά, για το οποίο η έννοια της προσφοράς αποτελεί τρόπο ζωής.\nΗ ιδέα για την ίδρυση του λαογραφικού μουσείου γεννήθηκε στις αρχές του 1989. Η πλούσια οικογενειακή συλλογή πολύτιμων και σπάνιων αντικειμένων του ζεύγους Αλευρά αποτέλεσε τον πυρήνα και τη μαγιά του μουσείου. Για τη στέγαση και την προβολή τους δεν υπήρχε πρόβλημα. Το επιβλητικό αρχοντόσπιτό τους με τα ευρύχωρα ισόγεια και υπόγειά του προσφερόταν θαυμάσια για το σκοπό αυτό. Ακολούθησε συγκινητική κινητοποίηση των κατοίκων της Γουμένισσας για τον διαρκή εμπλουτισμό του μουσείου.\nΗ εκτίμηση, ο σεβασμός και η εμπιστοσύνη του κ. Αλευρά ήταν τα θετικά στοιχεία που λειτούργησαν ως ισχυρό κίνητρο για την αθρόα και ανεπιφύλακτη προσφορά αναρίθμητων πολύτιμων οικογενειακών κειμηλίων, όχι μόνον από τη Γουμένισσα, αλλά κι από τη γειτονική Αξιούπολη, το Πολύκαστρο και χωριών της περιοχής.\nΣτον πρώτο ισόγειο χώρο βρίσκουμε στολές όλων των εποχών και των περιοχών. Ασημοκεντημένες και χρυσοκεντημένες με χάρη με σχέδια και χρώματα ανεξίτηλα, ντόπιες, θρακιώτικες και σαρακατσάνικες. Τζουμπέδες και καντιφέδες, μεταξωτά μαντίλια και νυφικά, κεντήματα και εργόχειρα με πλουμίδια από κουκούλια, σωστά ποιήματα τέχνης. Στον ίδιο χώρο συναντάμε ασημένια και επίχρυσα διακοσμητικά σκεύη και γυναικεία εξαρτήματα ομορφιάς. Εικονοστάσια με σπάνιες εικόνες και εκκλησιαστικά βιβλία, κρεβάτια, σοφράδες και "Καλημέρες". Εγγραφα του πρώτου δημαρχείου Γουμένισσας (1913), πωλητήρια συμβόλαια του περασμένου αιώνα, και κειμήλια Μακεδονομάχων.\nΣτους υπόλοιπους χώρους του μουσείου υπάρχουν πλουσιότατες συλλογές αντικειμένων οικοσκευής, μπαούλα για προίκες, γραμμόφωνα και ραπτομηχανές, αργαλειοί, τσικρίκια, λανάρες και χτένια.\nΣύνεργα του γεωργού, του μαραγκού και της νοικοκυράς. Γάστρες, πινακωτές και σκάφες. Γκιούμια, μπακράτσια και σινιά, βαρέλια κι αποστακτήρες, κιούπια και καζάνια σε μεγάλη ποικιλία.\nΔεν είναι εύκολο σ' ένα μικρό άρθρο να χωρέσουν οι εντυπώσεις για το μεράκι κυρίως και τις ευαισθησίες αυτού του ανθρώπου. Ο τρόπος που αγγίζει και σου παρουσιάζει ένα - ένα τα εκθέματα της συλλογής, φανερώνει την αγάπη που νιώθει γι' αυτά, σαν ν' αγγίζει ένα κομμάτι της ψυχής του.\nΤο μουσείο δέχεται πολλούς επισκέπτες, παρότι δεν έχει εγκαινιασθεί ακόμη επίσημα. Υπάρχει ρητή υπόσχεση του οικουμενικού πατριάρχη να παραστεί ο ίδιος στα εγκαίνιά του, που θα γίνουν μέσα στο 1996. Γιατί ο κ. Αλευράς συνδέεται με στενότατους δεσμούς με το πατριαρχείο και μάλιστα έχει τιμηθεί για την προσφορά του προς το κέντρο της ορθοδοξίας με τον τίτλο του εντιμολογιωτάτου άρχοντος, παρεμφερή του επισκόπου.\nΑξίζει στο σημείο αυτό να αναφερθεί πως το μουσείο δεν είναι η μόνη απόδειξη αγάπης του ζεύγους Αλευρά για τη γενέτειρά τους. Το Αλευράειον Ιδρυμα είναι οργανισμός διαρκούς και ποικίλης προσφοράς.\nΕχει οργανώσει και χρηματοδοτήσει μέχρι τώρα 13 πολυήμερες εκδρομές στην Κωνσταντινούπολη με συμμετοχή περισσοτέρων των 2.500 προσκυνητών, συμπολιτών του και άλλων φίλων. Χρηματοδοτεί και άλλες εκδρομές μορφωτικού και ψυχαγωγικού χαρακτήρα σε αρχαιολογικούς και θεατρικούς χώρους.\nΕνισχύει σωματεία φιλανθρωπικά και πολιτιστικά. Ιδρυσε και συντηρεί οικονομικά τη 40μελή βυζαντινή χορωδία της Γουμένισσας, υπό την διεύθυνση του Αντώνη Πατρώνα.\nΕνισχύει επισκέψεις των δυο χορωδιών της πόλης για μουσικές εκδηλώσεις τους στην Κωνσταντινούπολη και Βουλγαρία. Μάλιστα, η μικτή βυζαντινή χορωδία είναι η μοναδική μικτή χορωδία που, κατ' εξαίρεση και με ειδική εντολή του αειμνήστου πατριάρχη Δημητρίου, έψαλε στο οικουμενικό πατριαρχείο.\nΤο Μακεδονικό Μουσείο είναι ανοιχτό κάθε Κυριακή από τις 12 μέχρι τη 1.30 και η είσοδος είναι ελεύθερη. Για τα σχολεία ή ομάδες που επιθυμούν να το επισκεφθούν καθημερινά πρέπει να επικοινωνούν με τα τηλέφωνα 031/824-120, 820-489 και για τα Σαββατοκύριακα στο 0343/41-362.